open-index/open-wikipedia-markdown huggingface dataset:
এছ. ওৱাই. কুৰেশ্বি

**শ্বাহাবুদ্দিন ইয়াকুব কুৰেশ্বি** () এজন ভাৰতীয় চৰকাৰী কৰ্মচাৰী যিয়ে ভাৰতৰ ১৭ নং মুখ্য নিৰ্বাচন আয়ুক্ত (CEC) হিচাপে কাৰ্যনিৰ্বাহ কৰিছিল। ২০১০ চনৰ ৩০ জুলাইত নবীন চাওলাৰ উত্তৰাধিকাৰী হিচাপে তেওঁক চি ই চি হিচাপে নিযুক্তি দিয়া হয়।

তেওঁ যুৱ পৰিক্ৰমা আৰু ক্ৰীড়া মন্ত্ৰালয়ৰ সম্পাদক হিচাপেও কাৰ্যনিৰ্বাহ কৰি আহিছে।
## কৰ্মজীৱন
১৯৭১ চনৰ বেট্চৰ হাৰিয়ানা কেডাৰৰ পৰা আই এ এছ বিষয়া  হৈছিল। তেওঁ যোগাযোগ আৰু সামাজিক বিপণনত পি এইচ ডি ডিগ্ৰী লাভ কৰে। 

কুৰেশ্বি ভাৰতৰ **চি ই চি** হোৱা প্ৰথম মুছলমান হিচাপে পৰিগণিত হয়। ২০১২ চনৰ ১০ জুনত তেওঁ কাৰ্যভাৰ ত্যাগ কৰে।

তেওঁ 'এন আনডকুমেণ্টেড ৱণ্ডাৰ – দ্য মেকিং অৱ দ্য গ্ৰেট ইণ্ডিয়ান ইলেকচন', নামৰ গ্ৰন্থত ভাৰতীয় নিৰ্বাচনৰ বিশালতা আৰু জটিলতাৰ বৰ্ণনা কৰিছে আৰু ওল্ড দিল্লী-লিভিং ট্ৰেডিছন(Old Delhi- Living Traditions) শীৰ্ষক এখন গ্ৰন্থত ঐতিহ্যমণ্ডিত চহৰখন আৰু ইয়াৰ সামাজিক আৰু সাংস্কৃতিক জীৱনৰ ওপৰত আলোকপাত কৰিছে। তেওঁৰ শেহতীয়া গ্ৰন্থ *দ্য পপুলেচন মিথ*ত প্ৰকাশ কৰিছে যে জনসংখ্যাৰ তথ্যৰ প্ৰতি সোঁপন্থী চক্ৰই কেনেকৈ 'মুছলমান বৃদ্ধিৰ হাৰ'ৰ বিষয়ে মিথৰ জন্ম দিছে, যিটো প্ৰায়ে জনগাঁথনিগত তিৰ্যকতাৰ সংখ্যাগৰিষ্ঠতাৰ আশংকা জগাই তুলিবলৈ ব্যৱহাৰ কৰা হয়। কিতাপখনে ইছলাম আৰু পৰিয়াল পৰিকল্পনাৰ বিষয়ে থকা *মিথ* ভাঙি পেলায়।

২০১১ চনৰ *দ্য ইণ্ডিয়ান এক্সপ্ৰেছ*ৰ ১০০ জন আটাইতকৈ শক্তিশালী ভাৰতীয়ৰ তালিকাত আৰু পুনৰ ২০১২ চনত তেওঁ স্থান লাভ কৰে।

এতিয়া তেওঁ দিল্লী বিশ্ববিদ্যালয়ৰ ক্লাষ্টাৰ ইনোভেচন চেণ্টাৰত কেন্দ্ৰটোৰ সন্মানীয় অধ্যাপক হিচাপে অধ্যাপনা আৰু মেণ্টৰিং কৰি শৈক্ষিক দিশৰ প্ৰতি আগ্ৰহ প্ৰদৰ্শন কৰে। তেওঁ বৰ্তমান আন্তঃৰাষ্ট্ৰীয় নিৰ্বাচন উপদেষ্টা পৰিষদৰ সদস্যও। 

টেলিভিছন চেনেল চিএনএন-আইবিএনৰ ডেভিলছ এডভোকেট অনুষ্ঠানত কৰণ থাপাৰক উত্তৰ দিওঁতে তেওঁ আন্না হাজাৰে পোষকতা কৰা *ৰাইট টু ৰিকল* আৰু *ৰাইট টু ৰিজেক্ট*ৰ ধাৰণাক ভাৰতত সম্ভৱ নহয় বুলি বিৰোধিতা কৰিছিল। কিন্তু কিছু সময়ৰ পিছত টিভিৰ এটা সাক্ষাৎকাৰত তেওঁ কয় যে, প্ৰত্যাখ্যানৰ অধিকাৰৰ বিষয়ে বিবেচনা কৰিব পাৰি।

২০১৬ চনৰ মে’ মাহত ড০ এছ ৱাই কুৰেশ্বিক নেশ্যনেল ইণ্ডিয়ান ষ্টুডেণ্টছ ইউনিয়ন ইউ কেৰ সন্মানীয় ফেল’শ্বিপ প্ৰদান কৰা হয়। তেওঁ শ্বাবানা আজমী আৰু জাভেদ আখতাৰৰ সৈতে যোগদান কৰে যিসকলে প্ৰথম ফেল'শ্বিপ লাভ কৰে।

তেওঁ ২০১৯ চনত প্ৰকাশিত “গণতন্ত্ৰৰ মহান মাৰ্চ: ভাৰতৰ নিৰ্বাচনৰ সাতটা দশক’’ নামৰ গ্ৰন্থখনৰ সম্পাদনা কৰে।
### লগতে চাওক
*ভাৰতৰ মুখ্য নিৰ্বাচন আয়ুক্ত

## তথ্য সূত্ৰ

শ্ৰেণী:সাহিত্যিক
শ্ৰেণী:অসামৰিক সেৱা
শ্ৰেণী:ভাৰতীয় ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
দিব্যা প্ৰভা

**দিব্য প্ৰভা** () এগৰাকী ভাৰতীয় অভিনেত্ৰী৷ তেওঁ প্ৰধানকৈ মালায়লম ছবিত অভিনয় কৰে। স্বতন্ত্ৰ ছবি আৰিয়্পু (২০২২) আৰু অল উই ইমাজিন এজ লাইট (২০২৪)ত অভিনয় কৰিছে।
## কৰ্মজীৱন
দিব্যা প্ৰভাই *টেক অফ*আৰু *থামাছা* ছবিত অভিনয় কৰি দৰ্শক আৰু সমালোচক উভয়ৰে মনোযোগ লাভ কৰে। ২০১৫ চনত তেওঁ টিভি ধাৰাবাহিক *ঈশ্বৰ সাক্ষিয়ায়ী*ত অভিনয় কৰি শ্ৰেষ্ঠ দ্বিতীয় অভিনেত্ৰীৰ বাবে *কেৰালা ৰাজ্যিক টেলিভিছন বঁটা* লাভ কৰে।২০২২ চনৰ লোকাৰ্নো চলচ্চিত্ৰ মহোৎসৱত মহেশ নাৰায়ণনৰ পৰিচালনাত নিৰ্মিত আৰিয়্পু ছবিৰ বাবে আন্তঃৰাষ্ট্ৰীয় প্ৰতিযোগিতা শাখাত দিব্যা *শ্ৰেষ্ঠ অভিনেত্ৰী*ৰ বাবে মনোনীত হয়। ২০২২ চনৰ ৪ আগষ্টত ৭৫ সংখ্যক লোকাৰ্নো চলচ্চিত্ৰ মহোৎসৱৰ কনকৰ্চো ইণ্টাৰনেছনেল (আন্তঃৰাষ্ট্ৰীয় প্ৰতিযোগিতা অংশ)ত এই ছবিখনৰ প্ৰিমিয়াৰ হয়, য'ত ছবিখন *গোল্ডেন লিঅ'পাৰ্ড*ৰ বাবে মনোনীত কৰা হয়। ২০২২ চনৰ ১৬ ডিচেম্বৰত নেটফ্লিক্সত এই ছবিখনে বিশ্বব্যাপী মুক্তি লাভ কৰে। ৭৭ সংখ্যক কান চলচ্চিত্ৰ মহোৎসৱত *পাম ডি অৰ*ৰ বাবে প্ৰতিদ্বন্দ্বিতা কৰা আৰু গ্ৰেণ্ড প্ৰিক্স লাভ কৰা অল উই ইমাজিন এজ লাইট (পায়ল কাপাডিয়াৰ পৰিচালিত) ছবিখনত তেওঁ অন্যতম মুখ্য চৰিত্ৰত অভিনয় কৰে।

## চলচ্চিত্ৰপুঞ্জী

### থিয়েটাৰ
* ২০১৯:  এ ভেৰি নৰমেল ফেমিলি (মলিয়াম্মা)
## বঁটা আৰু সন্মান
### কেৰেলা ৰাজ্যিক টেলিভিছন বঁটা
* ২০১৫: শ্ৰেষ্ঠ দ্বিতীয় অভিনেত্ৰীৰ বাবে কেৰালা ৰাজ্যিক টেলিভিছন বঁটা– ঈশ্বৰ সাক্ষ্যয়ী (মালয়ালম ছ'প অপেৰা - ফুল টিভি)****

### লোকাৰ্নো আন্তঃৰাষ্ট্ৰীয় চলচ্চিত্ৰ মহোৎসৱ
* **আৰিয়প্পু** (২০২২) ছবিৰ বাবে আন্তঃৰাষ্ট্ৰীয় প্ৰতিযোগিতাত লোকাৰ্নো আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ বাবে মনোনয়ন লাভ৷
## তথ্য উৎস

শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:অভিনেত্ৰী
শ্ৰেণী:জীৱিত ব্যক্তি
শ্ৰেণী:কেৰালাৰ ব্যক্তি
শ্ৰেণী:দাক্ষিণাত্যৰ অভিনেত্ৰী
এডমাণ্ড বাৰ্ক

**এডমাণ্ড বাৰ্ক** ( ইংৰাজী : Edmund Burke; ১২ জানুৱাৰী, ১৭২৯ - ৯ জূলাই, ১৭৯৭) ডাবলিনত জন্মগ্ৰহণ কৰা বাৰ্কে ১৭৬৬ চনৰ পৰা ১৭৯৪ চনৰ ভিতৰত হুইগ পাৰ্টিৰ সৈতে গ্ৰেট ব্ৰিটেইনৰ হাউছ অৱ কমনছত সংসদৰ সদস্য (এম পি) হিচাপে কাৰ্যনিৰ্বাহ কৰিছিল।
alt=Edmund Barke|thumb|<centre>এডমাণ্ড বাৰ্ক</centre>
বাৰ্ক সমাজত আচাৰ-ব্যৱহাৰৰ সৈতে গুণৰ আধাৰ আৰু ৰাষ্ট্ৰৰ নৈতিক স্থিতিশীলতা আৰু মংগলৰ বাবে ধৰ্মীয় প্ৰতিষ্ঠানৰ গুৰুত্বৰ সমৰ্থক আছিল। এই মতামত তেওঁৰ ‘এ ভিণ্ডিকেচন অৱ নেচাৰেল ছ’চাইটি’ (১৭৫৬)ত প্ৰকাশ পাইছিল। তেওঁ ব্ৰিটিছ চৰকাৰৰ কৰ নীতিকে ধৰি আমেৰিকাৰ উপনিবেশসমূহৰ প্ৰতি কৰা কাৰ্যক সমালোচনা কৰে। বাৰ্কে উপনিবেশিকসকলৰ মহানগৰ কৰ্তৃত্বক প্ৰতিহত কৰাৰ অধিকাৰকো সমৰ্থন কৰিছিল যদিও তেওঁ স্বাধীনতা লাভৰ প্ৰচেষ্টাৰ বিৰোধিতা কৰিছিল। কেথলিক মুক্তিৰ সমৰ্থন, ইষ্ট ইণ্ডিয়া কোম্পানীৰ পৰা ৱাৰেন হেষ্টিংছক অভিযোগনামা দাখিল কৰা, ফৰাচী বিপ্লৱৰ কঠোৰ বিৰোধিতাৰ বাবে তেওঁক স্মৰণ কৰা হয়। 

বাৰ্কে তেওঁৰ ৰিফ্লেকচনছ অন দ্য ৰিভল্যুচন ইন ফ্ৰান্স (১৭৯০)ত এই বিপ্লৱে "ভাল" সমাজৰ তন্ত্ৰ আৰু ৰাষ্ট্ৰ আৰু সমাজৰ পৰম্পৰাগত প্ৰতিষ্ঠানসমূহ ধ্বংস কৰি আছে বুলি দৃঢ়তাৰে কৈছিল আৰু ইয়াৰ ফলত কেথলিক গীৰ্জাৰ ওপৰত হোৱা নিৰ্যাতনক তেওঁ গৰিহণা দিছিল। ইয়াৰ ফলত তেওঁ হুইগ পাৰ্টিৰ ৰক্ষণশীল ফৈদৰ ভিতৰত আগশাৰীৰ ব্যক্তি হিচাপে পৰিগণিত হয় যাক তেওঁ চাৰ্লছ জেমছ ফক্সৰ নেতৃত্বত ফৰাচী বিপ্লৱ সমৰ্থক নিউ হুইগসকলৰ বিপৰীতে পুৰণি হুইগ বুলি অভিহিত কৰে।

১৯ শতিকাত বাৰ্কক ৰক্ষণশীল আৰু উদাৰবাদী উভয়েই প্ৰশংসা কৰিছিল।  তাৰ পিছত ২০ শতিকাত তেওঁক বিশেষকৈ আমেৰিকা আৰু যুক্তৰাজ্যত ৰক্ষণশীলতাৰ দাৰ্শনিক প্ৰতিষ্ঠাপক হিচাপে বহুলভাৱে গণ্য কৰা হয়, তেওঁৰ অতি ৰজাবাদী আৰু অতি পৰ্বতীয় সমকক্ষ জোচেফ ডি মাইষ্ট্ৰেৰ সৈতে।

## তথ্যসূত্ৰ
অগ্ৰগামিনী

**অগ্ৰগামিনী** হৈছে নিৰুপমা বৰগোহাঞি ৰচিত এখন জীৱনীমূলক উপন্যাস। উপন্যাসখন ইন্দিৰা মিৰিৰ জীৱনৰ আধাৰত ৰচিত। অসমীয়া সাহিত্যত ইন্দিৰা মিৰিৰ জীৱনৰ আধাৰত ৰচিত এইখন প্ৰথম উপন্যাস। অসমৰ শৈক্ষিক ক্ষেত্ৰলৈ নিজৰ কঠোৰ পৰিশ্ৰম আৰু ত্য়াগেৰে অৱদান আগবঢ়াই যোৱা মিৰিৰ জীৱন প্ৰতিগৰাকী নাৰীৰ বাবে এক আদৰ্শ। ১৯১০-১৯৬০ চনলৈকে অসমীয়া সমাজ, নেফাৰ সমাজ, বিভিন্ন অঞ্চল আৰু জনজাতিসকলৰ জীৱন যাত্ৰা, আৱেগ-অনুভূতি, কাজিৰঙা ৰাষ্ট্ৰীয় উদ্যানৰ তেতিয়াৰ পৰিৱেশ সকলো প্ৰাঞ্জল ভাষাৰে বৰ্ণনা কৰিছে।  উপন্যাসখন গ্ৰন্থ আকাৰে প্ৰকাশ হোৱাৰ পূৰ্বে গৰীয়সী আলোচনীৰ পাতত প্ৰকাশ হৈছিল। 
## লেখিকাৰ পৰিচয়
অসমীয়া সাহিত্যৰ উপন্যাস আৰু গল্পৰ ধাৰা দুটাক নিজৰ সাহিত্যৰাজিৰে সমৃদ্ধ কৰি তোলাত অৰিহণা যোগোৱা সাহিত্যিকসকলৰ ভিতৰত নিৰুপমা বৰগোহাঞি উল্লেখযোগ্য।  

## গ্ৰন্থখনৰ সংক্ষিপ্ত বিৱৰণ
অকালতে বৈধব্য জীৱন আদৰিব লগা হোৱা মিৰিয়ে জীৱনৰ প্ৰত্যাহবানক নেওচি অসমৰ বৌদ্ধিক জগতখনক কিদৰে উন্নতিৰ পথত আগবঢ়াই থৈ গৈছে সেই সম্পৰ্কে উপন্যাসখনত উল্লেখ আছে। বিশেষকৈ পূৰ্বৰ নেফা আৰু বৰ্তমানৰ অৰুণাচল প্ৰদেশত তেওঁ যি শৈক্ষিক আন্দোলনৰ সূচনা কৰিছিল সেই কাৰ্যৰ বাবে তেওঁ সদায় অসমৰ ইতিহাসত সাহসী তিৰোতা হিচাপে উজ্বলি আছে ৷ বিংশ শতিকাৰ সেই সময়চোৱাত নেফাৰ পৰিৱেশ অতি দুৰ্গম আৰু ঘন জংঘলেৰে আবৃত আছিল। অঞ্চলসমূহত থকা যাতায়তৰ অসুবিধাকে ধৰি আন বহুতো সমস্য়াৰ বাবে আন ঠাইৰ মানুহ তালৈ যাবলৈ সন্মত নহয়। কাৰণ পৃথিৱীৰ কোনো ঠাইৰ সৈতে সংযোগ নৰখা নেফাৰ ভিতৰুৱা ঠাইৰ মানুহবোৰ কেৱল নিজৰ ভাষা-সংস্কৃতি আৰু নিজৰ ঠাইৰ মানুহৰ বাদে আন মানুহৰ সংশ্ৰৱত অহা নাছিল ফলত সহজে তেওঁলোকে আন ঠাইৰ মানুহক আকোঁৱালি লব নিবিচাৰে। তেনে এখন ঠাইত জীৱনটো হাতত লৈ মিৰিয়ে শিক্ষাৰ পোহৰ বিলোৱাৰ দায়িত্ব গ্ৰহণ কৰি যি ধৰণৰ শ্ৰদ্ধা আৰু কৰ্তব্যনিষ্ঠাৰে কাম কৰিছিল তেওঁক জনজাতীয় লোকসকলে আপোন কৰি লবলৈ বাধ্য হৈ পৰে। মিৰিৰ এই সাহস আৰু ত্যাগ প্ৰতিগৰাকী অসমীয়াৰ বাবে গৌৰৱৰ বিষয়। তেওঁৰ এই অৱদান, ত্যাগ আৰু সংগ্ৰামৰ কাহিনী উপন্য়াসখনত দোখিবলৈ পোৱা গৈছে। উপন্যাসখনত মিৰিৰ জীৱন সংগ্ৰামৰ সমান্তৰালকৈ অসম আৰু অৰুণাচল প্ৰদেশৰ সামগ্ৰিক দিশৰ প্ৰকাশ দেখিবলৈ পোৱা যায়। 

## তথ্য সংগ্ৰহ

শ্ৰেণী:জীৱনীমূলক উপন্যাস
শ্ৰেণী:উপন্যাস
ভি. এছ. সম্পথ

**বীৰৱল্লী সুন্দৰম সম্পথ** () ২০১২ চনৰ পৰা ২০১৫ চনলৈকে ভাৰতীয় নিৰ্বাচন আয়োগৰ ১৮ সংখ্যক মুখ্য নিৰ্বাচন আয়ুক্ত (CEC) হিচাপে কাৰ্যনিৰ্বাহ কৰিছিল। ২০১২ চনৰ ১১ জুনত তেওঁ এছ. ওৱাই. কুৰেশ্বিৰ পিছত ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰে। ১৯৫০ চনৰ ১৬ জানুৱাৰীত জন্মগ্ৰহণ কৰা সম্পথে ২০১৫ চনৰ ১৫ জানুৱাৰীত ৬৫ বছৰ বয়সত অৱসৰ গ্ৰহণ কৰে।
## তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:জীৱিত ব্যক্তি
শ্ৰেণী:ভাৰতীয় ব্যক্তি
শ্ৰেণী:অসামৰিক সেৱা
মোহনমন্ত্ৰ

**মোহন মন্ত্ৰ** হৈছে সেই মন্ত্ৰ যাৰ দ্বাৰা কোনো ব্যক্তি বা সম্প্ৰদায়ক মোহিত কৰা হয়। ইয়াৰ জৰিয়তে মানুহৰ মানসিক কাৰ্যকলাপক প্ৰভাৱিত কৰি তাক বশ কৰা হয়। ৰাজ অভিষেকৰ সময়ত ৰজাক মোহন মন্ত্ৰৰ দ্বাৰা মন্ত্ৰমুগ্ধ কৰি পৰ্ণ বৃক্ষৰ পাতেৰে নিৰ্মিত ৰত্ন পিন্ধিবলৈ বাধ্য কৰাইছিল। এইক্ষেত্ৰত যিজন ৰজাৰ আগত গৈছিল, তেওঁ এই কথাত মুগ্ধ আৰু প্ৰভাৱিত হৈছিল। যুদ্ধৰ সময়ত, শত্ৰুৰ সৈন্যৰ ওপৰত মোহন মন্ত্ৰ ব্যৱহাৰ কৰা হৈছিল। ৰণদুন্দুভিৰওপৰত মোহন মন্ত্ৰৰ প্ৰয়োগ কৰা হৈছিল৷ যাৰ বাবে ৰণদুন্দুভিৰ ধ্বনি শুনি থকা বিৰোধী সৈন্যসকল মুগ্ধ আৰু ভয়াতুৰ হৈ উঠিছিল। কোনো বিশেষ ব্যক্তিৰ ওপৰত মোহন মন্ত্ৰ প্ৰয়োগ কৰিবলৈ বশীকৰণ মন্ত্ৰত কৰা ধৰণেৰে প্ৰতিমূৰ্তি নিৰ্মাণ কৰা হৈছিল। মোহন মন্ত্ৰৰ দ্বাৰা সাপকো নিষ্ক্ৰিয় কৰা হয়। 

*

## তথ্যসূত্ৰ
মৃত্যু গচকি আনা জয়জিনি

**মৃত্যু গচকি আনা জয়জিনি** সাহিত্যিক বীৰেন বৰকটকী ৰচিত এখন জীৱনীভিত্তিক উপন্যাস। উপন্যাসখন কনকলতা বৰুৱাৰ জীৱনৰ আধাৰত ৰচিত। ভাৰতৰ স্বাধীনতা আন্দোলনত অংশগ্ৰহণ কৰি ১৬ বছৰ বয়সতে দেশৰ হকে ছহীদ হোৱা কনকলতা বৰুৱা গহপুৰৰ নিবাসী আছিল।  
 

## লেখকৰ পৰিচয়
আৱাহন যুগৰ পৰা কবিতা লিখি সাহিত্যিক জীৱনৰ পাতনি মেলা বীৰেন বৰকটকীয়ে পৰৱৰ্তী সময়ত ঔপন্যাসিক, সমালোচক তথা অনুবাদক হিচাপে অসমীয়া সাহিত্যৰ ভঁৰাল চহকী কৰি তুলিছে। 

## গ্ৰন্থৰ সংক্ষিপ্ত বিৱৰণ
গ্ৰন্থখনত কনকলতা বৰুৱাই শৈশৱৰ পৰা স্বাধীনতা আন্দোলনত অংশগ্ৰহণ কৰি ছহীদ হোৱালৈকে সময়ছোৱাক উপস্থাপন কৰিছে। সৰুৰে পৰাই সাহসী আৰু স্পষ্টবাদীতাৰ পৰিচয় দিয়া কনকলতাই ২০ ছেপ্তেম্বৰ তাৰিখে বৰঙাবাৰীৰ পৰা গহপুৰ থানাত পতাকা উত্তোলনৰ বাবে ওলোৱা শোভাযাত্ৰাত অংশগ্ৰহণ কৰে । এই শোভাযাত্ৰাৰ কাৰ্যসূচীত প্ৰথমে সদস্য হিচাপেহে অন্তৰ্ভুক্ত কৰিছিল কিন্তু কনকলতা বৰুৱাই নিজৰ যুক্তি আৰু আগ্ৰহ দেখুৱাই এক প্ৰকাৰৰ জোৰ-জবৰদস্তিয়ে মৃত্যুবাহিনীত নামভৰ্তি কৰি লয়। কাৰণ ১৮‌ বছৰ বয়সৰ পৰাহে মৃত্যুবাহিনীত নাম দিয়ে। কিন্তু ১৮ বছৰ বয়স নোহোৱাত কনকলতাক মৃত্যুবাহিনীত অংশগ্ৰহণ কৰিবলৈ শোভাযাত্ৰাৰ নেতৃ পুষ্পলতা দাস অমান্তি হৈছিল। পাছত কনকলতা সাহস আৰু একাগ্ৰতাত নাম ভৰাই দিবলৈ তেওঁ বাধ্য হয়। এনেদৰে কনকলতা বৰুৱাই দেশৰ স্বাধীনতা আন্দোলনত সক্ৰিয়ভাৱে অংশগ্ৰহণ কৰি ব্ৰিটিছৰ গুলিত মৃত্যুবৰণ কৰে। উপন্যাসখনত কনকলতা বৰুৱাৰ লগতে গহপুৰ অঞ্চলৰ লগতে সমসাময়িক সমাজ তথা ব্ৰিটিছ অধ্যুষিত অসমৰ সামগ্ৰিক ছবি এখন প্ৰকাশ পাইছে।

## তথ্য সংগ্ৰহ

শ্ৰেণী:উপন্যাস
শ্ৰেণী:জীৱনীমূলক উপন্যাস
আলবেৰ কেমু

thumb|আলবেৰ কেমু

**আলবেৰ কেমু** (৭ নৱেম্বৰ ১৯১৩ – ৪ জানুৱাৰী ১৯৬০) এগৰাকী ফৰাচী দাৰ্শনিক, লেখক, নাট্যকাৰ, সাংবাদিক, বিশ্ব ফেডাৰেলিষ্ট, আৰু ৰাজনৈতিক কৰ্মী আছিল। তেওঁ ৪৪ বছৰ বয়সত *১৯৫৭ চনৰ সাহিত্যৰ নবেল বঁটা* লাভ কৰিছিল, যি ইতিহাসৰ দ্বিতীয় সৰ্বকনিষ্ঠ নবেল বঁটা প্ৰাপ্ত আছিল। তেওঁৰ ৰচনাসমূহৰ ভিতৰত আছে *দ্য ষ্ট্ৰেঞ্জাৰ*, *দ্য প্লেগ*, *দ্য মিথ অৱ চিচিফাছ*, *দ্য ফল* আৰু *দ্য ৰিবেল*। 

কেমুৰ জন্ম ফৰাচী আলজেৰিয়াত পাইড-নইৰ পিতৃ-মাতৃৰ ঘৰত হৈছিল। তেওঁ তেওঁৰ শৈশৱ এটা দৰিদ্ৰ চুবুৰীয়াত অতিবাহিত কৰিছিল আৰু পিছত আলজিয়াৰ্ছ বিশ্ববিদ্যালয়ত দৰ্শন অধ্যয়ন কৰিছিল। ১৯৪০ চনত দ্বিতীয় বিশ্বযুদ্ধৰ সময়ত জাৰ্মানসকলে ফ্ৰান্স আক্ৰমণ কৰাৰ সময়ত তেওঁ পেৰিছত আছিল। কেমুৱে পলাই যাবলৈ চেষ্টা কৰিছিল কিন্তু অৱশেষত ফৰাচী প্ৰতিৰোধত যোগদান কৰিছিল য'ত তেওঁ 'কমবেট' নামৰ এখন অবৈধ বাতৰি কাকতত মুখ্য সম্পাদক হিচাপে কাৰ্যনিৰ্বাহ কৰিছিল। যুদ্ধৰ পিছত, তেওঁ এজন চেলিব্ৰেটি ব্যক্তি আছিল আৰু বিশ্বজুৰি বহুতো বক্তৃতা দিছিল। তেওঁ দুবাৰ বিবাহ পাশত আবদ্ধ হৈছিল কিন্তু বহুতো বিবাহ বহিৰ্ভূত সম্পৰ্ক আছিল।

## তথ্যসূত্ৰ

শ্ৰেণী:দাৰ্শনিক
শ্ৰেণী:নাস্তিকতাবাদী
নাছিম জাইদী

**চৈয়দ নাছিম আহমদ জাইদী** () ভাৰতৰ ২০ সংখ্যক মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল। তেওঁ ১৯৭৬ চনৰ বেট্চৰ উত্তৰ প্ৰদেশ মুজাফৰনগৰৰ কেডাৰৰ অৱসৰপ্ৰাপ্ত আই.এ.এছ. বিষয়া।
## শিক্ষা
হাৰ্ভাৰ্ড বিশ্ববিদ্যালয়ৰ কেনেডি স্কুল অৱ গভৰ্ণমেণ্টৰ পৰা পাব্লিক এডমিনিষ্ট্ৰেচনত স্নাতকোত্তৰ ডিগ্ৰী লাভ কৰা জাইদীয়ে হাৰ্ভাৰ্ড ইনষ্টিটিউট ফৰ ইণ্টাৰনেশ্যনেল ডেভেলপমেণ্টৰ পাব্লিক পলিচিৰ মেছন ফেলো হিচাপে কাম কৰি আহিছে। 
## কৰ্মক্ষেত্ৰ
ড° জাইদীয়ে ২০০৫ চনৰ নৱেম্বৰৰ পৰা ২০০৮ চনৰ অক্টোবৰলৈকে আইচিএঅ’ পৰিষদত ভাৰতৰ স্থায়ী প্ৰতিনিধি হিচাপে কাৰ্যনিৰ্বাহ কৰি আহিছে। তেওঁ অসামৰিক বিমান পৰিবহণৰ সঞ্চালক প্ৰধান হিচাপে কাৰ্যনিৰ্বাহ কৰি আহিছে। ২০১২ চনৰ ৩১ জুলাইত তেওঁ অসামৰিক বিমান পৰিবহণ মন্ত্ৰালয়ৰ ভাৰত চৰকাৰৰ সচিব হিচাপে আই এ এছৰ পৰা অৱসৰ গ্ৰহণ কৰে। তেওঁৰ কাৰ্যকালৰ প্ৰথম নিৰ্বাচন আছিল ২০১৫ চনৰ বিহাৰ বিধানসভাৰ নিৰ্বাচন।

## তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:অসামৰিক সেৱা
শ্ৰেণী:ভাৰতীয় ব্যক্তি
এ. কে. জ্যোতি

**আচল কুমাৰ জ্যোতি** () গুজৰাট কেডাৰৰ ১৯৭৫ চনৰ অৱসৰপ্ৰাপ্ত আই এ এছ বিষয়া, যিয়ে ২০১৭ চনৰ ৬ জুলাইৰ পৰা ২০১৮ চনৰ ২৩ জানুৱাৰীলৈকে ভাৰতৰ ২১ সংখ্যক মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল। 
## শিক্ষা
আচল কুমাৰ জ্যোতিয়ে ৰসায়ন বিজ্ঞানত স্নাতক (বি এছ চি) আৰু স্নাতকোত্তৰ (এম এছ চি) ডিগ্ৰী লাভ কৰিছে।
## কৰ্মজীৱন
ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰাৰ উপৰি, ভাৰতৰ মুখ্য নিৰ্বাচন আয়ুক্ত  হিচাপে নিযুক্তি পোৱাৰ পূৰ্বে আচল কুমাৰ জ্যোতিয়ে ভাৰতৰ নিৰ্বাচন আয়োগৰ অন্যতম নিৰ্বাচন আয়ুক্ত হিচাপে কাৰ্যনিৰ্বাহ কৰিছিল।

গুজৰাট আৰু কেন্দ্ৰীয় চৰকাৰ উভয়ৰে বাবেও তেওঁ গুৰুত্বপূৰ্ণ পদবীত কাৰ্যনিৰ্বাহ কৰি আহিছে, যেনে গুজৰাটৰ মুখ্য সচিব হিচাপে, অতিৰিক্ত মুখ্য সচিব (সাধাৰণ প্ৰশাসন), প্ৰধান সচিব (বিত্ত), চৰ্দাৰ সৰোবৰৰ পৰিচালন সঞ্চালক নৰ্মদা নিগম, সম্পাদক (উদ্যোগ), সম্পাদক (ৰাজহ), সম্পাদক (জল যোগান) আৰু খেড়াৰ জিলা দণ্ডাধীশ আৰু সংগ্ৰাহক হিচাপে, পঞ্চমহল, গুজৰাট চৰকাৰৰ সুৰেন্দ্ৰনগৰ জিলা, আৰু কেন্দ্ৰীয় চৰকাৰৰ কণ্ডলা বন্দৰ ট্ৰাষ্টৰ অধ্যক্ষ হিচাপে।

মুখ্য নিৰ্বাচন আয়ুক্ত হিচাপে পাঁচটা আৰু ৰাষ্ট্ৰপতি আৰু উপ-ৰাষ্ট্ৰপতি নিৰ্বাচনকে ধৰি ১৬টা ৰাজ্যিক বিধানসভাৰ নিৰ্বাচনত তেওঁ জড়িত হৈ আছে।
## বিতৰ্ক
২০১৭ চনৰ নৱেম্বৰ-ডিচেম্বৰ মাহত হিমাচল প্ৰদেশ আৰু গুজৰাটৰ বিধানসভাৰ নিৰ্বাচনৰ সময়ত জ্যোতিয়ে গুজৰাট নিৰ্বাচনৰ তাৰিখ ঘোষণা কৰাত পলম কৰিছিল যদিও ২০১২ চনত দুয়োখন ৰাজ্যৰ বাবে একেদিনাই তাৰিখ ঘোষণা কৰা হৈছিল। পিছত গুজৰাটৰ বান সাহায্যৰ কামকেই পলম হোৱাৰ কাৰণ হিচাপে জ্যোতিয়ে স্পষ্ট কৰি দিয়ে। কিন্তু বানপীড়িত জিলাসমূহৰ বিষয়াসকলৰ সৈতে কথা পতাৰ পিছত এনডিটিভিয়ে গম পায় যে, বান সাহায্যৰ কাম কেইবা সপ্তাহ আগতে সম্পূৰ্ণ হৈছিল, গতিকে তেওঁৰ দাবী মিছা।

২০১৭ চনৰ ডিচেম্বৰ মাহত অনুষ্ঠিত হোৱা গুজৰাট বিধানসভা নিৰ্বাচনৰ সময়ত ভাৰতৰ নিৰ্বাচন আয়োগে গুজৰাটী নিউজ চেনেলৰ সৈতে হোৱা সাক্ষাৎকাৰত হাজিৰ হৈ আদৰ্শ আচৰণ বিধি উলংঘা কৰাৰ বাবে ৰাহুল গান্ধীক জাননী জাৰি কৰে। ভাৰতীয় জাতীয় কংগ্ৰেছে দাবী কৰিছিল যে ইচিআইয়ে বহি থকা প্ৰধানমন্ত্ৰী নৰেন্দ্ৰ মোডীক অমিত শ্বাহ (বিজেপি পাৰ্টিৰ মুৰব্বী) আৰু অৰুণ জেটলী (বিত্তমন্ত্ৰী)ক কেইবাবাৰো আচৰণ বিধি উলংঘা কৰাৰ বাবে আওকাণ কৰিছিল।

## তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:অসামৰিক সেৱা
শ্ৰেণী:জীৱিত ব্যক্তি
শ্ৰেণী:ভাৰতীয় ব্যক্তি
অমনিগ্ল'ত

**অমনিগ্ল'ত** (  ) হৈছে এখন অনলাইন বিশ্বকোষ, য'ত বিভিন্ন ভাষা আৰু লিখন পদ্ধতি সামৰি লোৱা হৈছে। অমনিগ্ল'ত শব্দটো লেটিন উপসৰ্গ অমনি (সমস্ত) আৰু গ্ৰীক শব্দ গ্ল'ত (জিভা) যোগ হৈ  উৎপত্তি হৈছে।

## ইতিহাস
প্ৰথমে ৱেব ডিজাইন আৰু অনুবাদ সেৱা হিচাপে লোৱাৰ উদ্দেশ্যে ১৯৯৮ চনত ব্ৰিটিছ লেখক চাইমন এগাৰে এই ৱেবছাইটটো আৰম্ভ কৰে। এগাৰে ভাষা আৰু বিভিন্ন লেখা ব্যৱস্থাৰ বিষয়ে অধিক তথ্য সংগ্ৰহ আৰু যোগ কৰাৰ লগে লগে প্ৰকল্পটোৱে এক বিশ্বকোষলৈ পৰিণত হয়।

ইয়াত বিভিন্ন ভাষাত ব্যৱহৃত প্ৰায় ৩০০ খন লিখিত লিপি, ১০০০ৰো অধিক নিৰ্মিত, অভিযোজিত আৰু কাল্পনিক লিপি আৰু ভাষা শিকাৰ বাবে সামগ্ৰী প্ৰদান কৰা হয়।

ইয়াৰ উপৰিও অসংখ্য ভাষাত ৰেফাৰেন্স সামগ্ৰী আছে।

ইয়াৰ সামগ্ৰীয়েই আছিল কৃত্ৰিম বুদ্ধিমত্তাৰ বিকাশৰ বাবে ব্যৱহৃত চৰিত্ৰৰ সংকলন অমনিগ্ল'ত চেলেঞ্জৰ উৎস। অমনিগ্ল'ত সংকলন প্ৰথম মুক্তি পোৱাৰ পৰাই ইয়াক বহুলভাৱে ব্যৱহাৰ কৰা হৈছে।

২০২৪ চনৰ নৱেম্বৰ মাহলৈকে চাইটটোত বিতংভাৱে উল্লেখ কৰা ভাষাৰ সংখ্যা ২,১০০ৰো অধিক।

## ব্যৱহাৰ আৰু প্ৰভাৱ
অমনিগ্ল'তক ভাষা অধ্যয়ন, অনুবাদ, আৰু ভাষাগত গৱেষণাৰ ক্ষেত্ৰত এক গুৰুত্বপূৰ্ণ অনলাইন উৎস হিচাপে গণ্য কৰা হয়। বিভিন্ন শিক্ষা প্ৰতিষ্ঠান, ভাষাবিদ, শিক্ষাৰ্থী আৰু অনুবাদক সকলে ইয়াৰ সহায়ত নতুন ভাষা শিকাত আগ্ৰহ প্ৰকাশ কৰিছে। ইয়াৰ সামগ্ৰীবোৰ ইংৰাজী ভাষাত উপলব্ধ হৈ থাকিলেও, বহুতো ভাষাৰ পাঠ, শব্দভাণ্ডাৰ, ব্যাকৰণ আৰু অডিঅ' প্ৰকৃত সহায়ক হিচাপে বিবেচিত হৈছে।

## সমালোচনা আৰু সীমাবদ্ধতা
অমনিগ্ল'তৰ তথ্যসমূহ সাধাৰণতে ছাইমন এগাৰৰ ব্যক্তিগত গৱেষণা আৰু সংগ্ৰহৰ ওপৰত আধাৰিত। ফলস্বৰূপে, কিছুমান লিপি বা ভাষাৰ তথ্য সম্পূৰ্ণ বা বৈজ্ঞানিকভাৱে নিৰ্ভৰযোগ্য নোহোৱাৰ সম্ভাৱনা থাকে। তদুপৰি, অডিঅ' ক্লিপ বা উচ্চাৰণৰ ক্ষেত্ৰতও কিছু প্ৰযুক্তিগত সীমাবদ্ধতা পৰিলক্ষিত হৈছে। তথাপি, ই সাধাৰণ পাঠকৰ বাবে এক সহজগম্য আৰু অনন্য উৎস হিচাপে নিজৰ স্থান ৰক্ষা কৰি আহিছে।

## প্ৰতিষ্ঠাপক: ছাইমন আগাৰ
ছাইমন আগাৰ (Simon Ager) এজন ব্ৰিটিছ ভাষাপ্ৰেমী, অনুবাদক, আৰু ৱেব ডিজাইনেৰ। তেওঁ অমনিগ্ল'ত সৃষ্টি কৰাৰ আগতে বিভিন্ন ভাষাত অনুবাদৰ কাম কৰিছিল আৰু তেওঁৰ ভাষাত্মক আগ্ৰহেই ১৯৯৮ চনত এই ৱেবছাইট আৰম্ভ কৰিবলৈ অনুপ্ৰেৰণা দিছিল। আগাৰে স্ব-অধ্যয়ন আৰু অনুশীলনৰ জৰিয়তে বহুতো ভাষা শিকিছে আৰু অমনিগ্ল'তৰ বাবে নিজে হাতেই লিপি, শব্দভাণ্ডাৰ, ব্যাকৰণ, আৰু অডিঅ' সামগ্ৰী সংকলন কৰিছে। তেওঁৰ দৃষ্টিভংগীয়ে ভাষা সংৰক্ষণ আৰু ভাষা শিক্ষাৰ ক্ষেত্ৰত এক গুৰুত্বপূৰ্ণ দিশ আগবঢ়াইছে।

## তথ্যসূত্ৰ

*শ্ৰেণী:ভাষা
*শ্ৰেণী:ৱেবছাইট
*শ্ৰেণী:ইণ্টাৰনেট
*শ্ৰেণী:বিশ্বকোষ
নাৰিকল তেল

thumb|এটা ভঙা নাৰিকল আৰু এবটল নাৰিকল তেল।
**নাৰিকল তেল**  হৈছে নাৰিকল গছৰ পৰা সংগ্ৰহ কৰা নাৰিকলৰ খোলাৰ পৰা উলিওৱা এক প্ৰকাৰৰ তেল। নাৰিকল তেলৰ বিভিন্ন ব্যৱহাৰ আছে। উচ্চ সংপৃক্ত চৰ্বিৰ বাবে ই লাহে লাহে জাগৰিত হয় আৰু ৰেঞ্চিডিফিকেশনৰ প্ৰতিৰোধী হোৱাৰ বাবে ই ২৪ ডিগ্ৰী চেলছিয়াছ (৭৫ ডিগ্ৰী ফাৰেনহাইট) তাপমাত্ৰাত ছমাহলৈকে নষ্ট নোহোৱাকৈ ভালে থাকে।

উচ্চ সংপৃক্ত চৰ্বিৰ কাৰণে বিশ্ব স্বাস্থ্য সংস্থা, আমেৰিকাৰ স্বাস্থ্য আৰু মানৱ সেৱা বিভাগ, আমেৰিকাৰ খাদ্য আৰু ঔষধ প্ৰশাসন, আমেৰিকান হাৰ্ট এছ’চিয়েচন, আমেৰিকান ডায়েটেটিক এছ’চিয়েচন, ব্ৰিটিছ নেচনেল হেল্থ চাৰ্ভিচ, ব্ৰিটিছ নিউট্ৰিচন ফাউণ্ডেচন আৰু কানাডাৰ পুষ্টিবিদসকলে নাৰিকল তেলৰ ব্যৱহাৰ কমকৈ কৰাৰ বা পৰিহাৰ কৰাৰ পৰামৰ্শ দিয়ে।

## পুষ্টি আৰু চৰ্বিৰ অনুপাত
নাৰিকল তেলত থাকে ৯৯% সংপৃক্ত চৰ্বি। ১০০ গ্ৰাম নাৰিকল তেলত ৮৯০ কেলৰি থাকে। সংপৃক্ত চৰ্বিৰ আধা অংশ ল’ৰিক এচিড। আন সংপৃক্ত চৰ্বিসমূহৰ ভিতৰত মাইৰিষ্টলেইক এচিড আৰু পালমিটলেইক এচিড অন্যতম। মুঠ চৰ্বিৰ ৮২% সংপৃক্ত চৰ্বি, ৬% মনোঅসংপৃক্ত চৰ্বি আৰু ২% বহুসংপৃক্ত চৰ্বি। তাৰোপৰি নাৰিকল তেলত ফাইটোষ্টেৰল থাকে।

## তৈয়াৰ
ভিজা বা শুকান প্ৰক্ৰিয়াৰে নাৰিকল তেল উলিয়াব পাৰি। অধিক সহজভাৱে (কিন্তু হয়তো কম ফলপ্ৰসূভাৱে) উতলা পানী, ৰ'দ বা লাহে লাহে জুইৰ জৰিয়তে মাংস গৰম কৰি তেল উৎপাদন কৰিব পাৰি।

## উৎপাদন
২০২০ চনত বিশ্বৰ নাৰিকল তেলৰ উৎপাদন আছিল ২৬.১ মিলিয়ন মেট্ৰিক টন (২.৮.৮ মিলিয়ন চুটি টন), ফিলিপাইনছ আৰু ইণ্ডোনেছিয়াই একেলগে বিশ্বৰ মুঠ তেলৰ ৬০% উৎপাদন।

## তথ্যসূত্ৰ

শ্ৰেণী:খাদ্য
হেলিৰ ধুমকেতু

**হেলিৰ ধুমকেতু** (ইংৰাজী: Halley's Comet), আনুষ্ঠানিকভাৱে **1P/Halley**, হৈছে প্ৰতি ৭৫–৭৬ বছৰৰ মূৰে মূৰে পৃথিৱীৰ পৰা দেখা পোৱা এটা কম সময়ৰ ধুমকেতু। হেলিৰ ধুমকেতু হৈছে একমাত্ৰ জ্ঞাত হ্ৰস্বকালীন ধুমকেতু, যিটো পৃথিৱীৰ পৰা খালী চকুৰে দেখা পোৱা একমাত্ৰ ধুমকেতু যিটো মানুহৰ জীৱনত দুবাৰকৈ দেখা যায়। সৌৰজগতৰ অভ্যন্তৰীণ অংশত হেলিৰ ধুমকেতুটো শেষবাৰৰ বাবে দেখা গৈছিল ১৯৮৬ চনত আৰু ইয়াৰ পিছত আকৌ দেখিবলৈ পোৱা যাব ২০৬১ চনৰ মাজভাগত। 

হেলিৰ ধুমকেতুৰ অন্তৰ্নিহিত সৌৰজগতলৈ সময়ে সময়ে ঘূৰি অহাটো খ্ৰীষ্টপূৰ্ব কমেও ২৪০ চনৰ পৰাই বিশ্বৰ জ্যোতিৰ্বিজ্ঞানীসকলে পৰ্যবেক্ষণ আৰু নথিভুক্ত কৰি আহিছে। কিন্তু ১৭০৫ চনত ইংৰাজ জ্যোতিৰ্বিজ্ঞানী এডমাণ্ড হেলীৰ আগলৈকে কোনেও উপলব্ধি কৰা নাছিল যে এই আবিৰ্ভাৱবোৰ আচলতে একেটা ধুমকেতুৰ পুনৰ আবিৰ্ভাৱ মাত্ৰ। এই আৱিষ্কাৰৰ বাবেই এই ধুমকেতুটো *হেলিৰ ধুমকেতু* নামেৰে নামকৰণ কৰা হৈছে।

## তথ্যসূত্ৰ
অসম আন্দোলনৰ শ্বহীদ সকলৰ তালিকা

**অসম আন্দোলন** হৈছে ১৯৭৯ চনৰ পৰা ১৯৮৫ চনলৈকে অবৈধ অনুপ্ৰবেশকাৰীসকলৰ বিৰুদ্ধে কৰা অসমীয়া মানুহৰ আন্দোলন। ইয়াক স্বাধীন ভাৰতৰ অন্যতম শক্তিশালী আন্দোলন হিচাপে গণ্য কৰা হয়। সদৌ অসম ছাত্ৰ সন্থা আৰু "সদৌ অসম গণ সংগ্ৰাম পৰিষদ"এ অসম আন্দোলনৰ নেতৃত্ব বহন কৰিছিল,অহিংস হিচাপেই আৰম্ভ হোৱা এই আন্দোলন পিছলৈ নেলীৰ হত্যাকাণ্ডকে ধৰি কিছু পৰিমাণে হিংসাত্মক হৈ পৰিছিল। ১৯৮৫ চনত আন্দোলনৰ নেতাসমূহ আৰু ভাৰত চৰকাৰৰ মাজত হোৱা অসম চুক্তি মতে অসম আন্দোলনৰ অন্ত পৰে। এই আন্দোলনত অসমৰ ৮৫৫ গৰাকী লোক শ্বহীদ হৈছিল। 

## অসম আন্দোলনৰ শ্বহীদ সকলৰ তালিকা

।

## লগতে চাওক
*অসম আন্দোলন
*খৰ্গেশ্বৰ তালুকদাৰ

## উৎস

শ্ৰেণী:অসম আন্দোলন
শ্ৰেণী:অসমৰ ৰাজনীতি
শ্ৰেণী:স্বাধীনোত্তৰ অসম
শ্ৰেণী:আন্দোলন
শ্ৰেণী:অসম সম্পৰ্কীয় তালিকা
শ্ৰেণী:কেৱল অসমীয়া ৱিকিপিডিয়াত উপলব্ধ প্ৰবন্ধ
লোহিত দত্ত বৰুৱা

**লোহিত দত্ত বৰুৱা** () আমেৰিকাৰ হিউষ্টন চহৰত বাস কৰা এগৰাকী প্ৰবাসী অসমীয়া। ইংৰাজী আৰু অসমীয়া ভাষাত  ৰচনা কৰা কেইবাখনো গ্ৰন্থৰ উপৰি তেওঁ অসমৰ অধুনা প্ৰচলিত একাধিক আগশাৰীৰ আলোচনীত সমসাময়িক আৰু সামাজিক-সাংস্কৃতিক বিষয়ক প্ৰবন্ধ লিখিছিল। সৰুতে ঘাটমাউৰা হোৱা দত্তবৰুৱাই মাতৃৰ ফালৰ আইতাকৰ তত্ত্বাৱধানতে ডাঙৰ হৈছিল আৰু তেওঁকেই নিজৰ মাক বুলি ভাবিছিল। তেওঁ নিজ সন্তানক ব্ৰহ্মপুত্ৰত দলিয়াই নিজেও সপৰিবাৰে আত্মহত্যা কৰা খগেশ্বৰ দত্ত বৰুৱাৰ পুত্ৰ, যি মৃত পিতৃৰ অলক্ষিতে নাৱৰ বুকুত ৰৈ গৈছিল; তেতিয়া তেওঁৰ বয়স আছিল আনুমানিক প্ৰায় তিনিমাহ।
## জন্ম আৰু শিক্ষা
লোহিত দত্ত বৰুৱাৰ জন্মৰ সঠিক তাৰিখ জনা নাযায়। দ্বিতীয় বিশ্বযুদ্ধৰ সময়ত তেওঁ পানীকেঁচুৱা। পিতৃ খগেশ্বৰ দত্ত বৰুৱা এগৰাকী বিজ্ঞান শিক্ষক আৰু কবি আছিল। দ্বিতীয় বিশ্বযুদ্ধৰ সময়ত পোৱা আৰ্থিক নাটনিৰ বাবেই সম্ভৱ তেওঁ সপৰিয়ালে ব্ৰহ্মপুত্ৰত জঁপিয়াই আত্মহত্যা কৰে। কিন্তু নাৱৰ বুকুতে এৰি যায় তেওঁলোকৰ তিনি কি চাৰিমহীয়া সন্তান এটি। পিছত নাৱৰ বুকুত কেঁচুৱাৰ কান্দোন শুনি মুছলমান সম্প্ৰদায়ৰ এজন মাছমৰীয়াই শিশুটি উদ্ধা কৰে। পিছত শিশুটি মাতৃৰ ফালৰ ককাক-আইতাকে বিচাৰি পাই তুলি-তালি ডাঙৰ দীঘল কৰে। এই শিশুটিয়েই আছিল লোহিত দত্ত বৰুৱা।

## কৰ্মজীৱন
লোহিত দত্ত বৰুৱা ইলেক্ট্ৰনিকছ ইঞ্জিনিয়াৰ হিচাপে অইল ইণ্ডিয়াৰ চাকৰিত যোগদান কৰে। পিছত উচ্চ শিক্ষাৰ বাবে আমেৰিকালৈ যাবলৈ *লিয়েন* নিদিয়াত তেওঁ অইলৰ চাকৰি ত্যাগ কৰি আমেৰিকালৈ যায়। পৰৱৰ্তীকালত আমেৰিকাৰ হিউষ্টনৰ “ইউনাইটেড টেক্সাছ ট্ৰেন্সমিছন কোম্পানী’’ত যোগ দিয়ে আৰু অৱসৰলৈ সেই কোম্পানীতে কাম কৰি আছিল।

## সাহিত্য কৃতি
দত্তবৰুৱাই ইংৰাজী আৰু অসমীয়া ভাষাত কেইবাখনো গ্ৰন্থ ৰচনা কৰাৰ উপৰি প্ৰান্তিক, গৰিয়সী আদি আলোচনী আৰু বাতৰি কাকতত নিবন্ধ লিখিছিল। তেওঁ লিখা পুথিসমূহ:-
### [[ইংৰাজী ভাষা]]ত
# My Random Thoughts (পূৰ্বায়ন প্ৰকাশন) ২০২২
# Learning Assamese Language:A Brief Handbook (স্পন্দন প্ৰকাশন) ২০২১
# Wanderlust (স্পন্দন প্ৰকাশন) ২০১৫
# One Long Journey, (Abington house,USA) ২০১৯
# Color of Life, (PublishAmerica, USA) ২০০৪
# A View Through My Window,(PublishAmerica, USA) ২০০৪
# Natural Gas Measurement & Control (McGraw Hill Publishing USA) ১৯৯১
# Digital Computer: Repair and Maintenance (Tata McGraw Hill Co. New Delhi) ১৯৯৮

### [[অসমীয়া ভাষা]]ত
# বহু ছবি বহু ৰং: জীৱনৰ সমাজৰ (স্পন্দন প্ৰকাশ) ২০২৪
# আমেৰিকাৰ চিঠি (স্পন্দন প্ৰকাশ) ২০১৮
# এৰাবাটৰ সুৰ (স্পন্দন প্ৰকাশ) ২০১৮
# নীলকণ্ঠৰ আৰু এমুঠি লিখা (স্পন্দন প্ৰকাশ) ২০১৮
# নীলকণ্ঠৰ এমুঠি গল্প আৰু কবিতা (স্পন্দন প্ৰকাশ) ২০১৩
# বিভিন্ন ৰহণ (সুভদ্ৰা প্ৰকাশন) ২০০৫
# যাত্ৰাৰ শেষ নাই ( মণিকূট প্ৰকাশ) ২০২৪

## সামাজিক কৰ্ম
দত্ত বৰুৱাই বিদেশত থাকিও অসমৰ কল্যাণৰ বাবে কিছু কাম কৰিছিল। তেওঁ অসম শিশু কল্যাণ সদনক তেওঁ আইতাক সুভদ্ৰা মজুমদাৰৰ সোঁৱৰণত প্ৰায় ১০ লাখ টকাৰে ৬ কিলোৱাট আৰু ৪ কিলোৱাটৰ দুটা সৌৰশক্তি উৎপাদন পেনেল, চাৰিটা ইলেক্ট্ৰনিক ৱাটাৰ হিটাৰ আৰু ৯টা চ’লাৰ ষ্ট্ৰীট লাইট যোগান ধৰিছিল। গুৱাহাটীৰ পাণবজাৰ আদৰ্শ প্ৰাথমিক বিদ্যালয়ত ককাক বিহুৰাম মজুমদাৰ আৰু আইতাক সুভদ্ৰা মজুমদাৰৰ সোঁৱৰণত এটা পুথিভঁৰাল নিৰ্মাণ কৰে।

## মৃত্যু
২ নৱেম্বৰ ২০২৪ত তেওঁৰ আমেৰিকাৰ হিউষ্টনত আকস্মিক বিয়োগ ঘটে।

## তথ্য সূত্ৰ

শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
আবাবিল (অলৌকিক চৰাই)

alt=আবাবিল চৰাই |thumb|আবাবিল চৰাই
**আবাবিল** ( আৰবী: أبابيل ) হৈছে কোৰআন ছুৰা আল-ফিলত বৰ্ণনা কৰা এটা অলৌকিক চৰাই, যিয়ে কাবা ধ্বংস কৰিবলৈ অহা আকছুমৰ ৰজা আব্ৰাহাৰৰ হাতী সৈন্যক ধ্বংস কৰিছিল বুলি মুছলমানসকলে বিশ্বাস কৰে। 

কোৰআনত চৰাইটোক বুজাবলৈ "Tairn Ababil" (طَيْرًا اَبَابِيلَ) বাক্যাংশ ব্যৱহাৰ কৰা হৈছে আৰু বাংলা ভাষাত এই বাক্যাংশটোক চৰাইৰ জাক বুলি অনুবাদ কৰা হৈছে। হজৰত মহম্মদৰ জন্মৰ পঞ্চাশ দিন আগতে আব্ৰাহাৰ হাতী সৈন্য আবাবিল চৰাইয়ে ধ্বংস কৰিছিল।

## তথ্য সংগ্ৰহ
কোৰআনৰ ছুৰা আল-ফিল

https://quran.com/en/al-fil
কোলেৰিজ

**কোলেৰিজ** বা **চেমুৱেল টেইলৰ কোলেৰিজ** (Samuel Taylor Coleridge) (/ˈkoʊlərɪdʒ/ কে.ও.এইচ.-lə-ৰিজ; *২১ অক্টোবৰ ১৭৭২ – ২৫ জুলাই ১৮৩৪*) এজন ইংৰাজ কবি, সাহিত্য সমালোচক, দাৰ্শনিক আৰু ধৰ্মতত্ত্ববিদ আছিল যি ইংলেণ্ডৰ ৰোমাণ্টিক আন্দোলনৰ প্ৰতিষ্ঠাপক আছিল আৰু তেওঁৰ বন্ধু উইলিয়াম ৱৰ্ডচৱৰ্থৰ সৈতে  Lake Poets ৰ সদস্য আছিল। তেওঁ চাৰ্লছ লেম্ব, ৰবাৰ্ট চাউথি আৰু চাৰ্লছ লইডৰ সৈতে লগ হৈ বহু গ্ৰন্থ সম্পাদন আৰু ৰচনা কৰিছিল।
alt=Samuel Taylor Coleridge |thumb|

স্বাক্ষৰঃ
তেওঁ *The Rime of the Ancient Mariner* আৰু *Kubla Khan* নামৰ কবিতাৰ লগতে *Biographia Literaria* নামৰ জীৱনীমূলক গ্ৰন্থ ৰচনা কৰে। বিশেষকৈ উইলিয়াম শ্বেইকছপীয়েৰৰ সম্পৰ্কত তেওঁৰ গুৰুত্বপূৰ্ণ কামবোৰ যথেষ্ট প্ৰভাৱশালী আছিল, আৰু তেওঁ ইংৰাজী ভাষী সংস্কৃতিৰ সৈতে জাৰ্মান আদৰ্শবাদী দৰ্শনৰ পৰিচয় দিয়াত সহায় কৰিছিল। কোলেৰিজে বহুতো চিনাকি শব্দ আৰু বাক্যাংশ প্ৰস্তুত কৰিছিল, যাৰ ভিতৰত আছে "অবিশ্বাস ৰখা" (suspension of disbelief) । ৰাল্ফ ৱাল্ডো এমাৰ্চন আৰু আমেৰিকান অতীন্দ্রিয়বাদৰ ওপৰত তেওঁৰ এক গুৰুত্বপূৰ্ণ প্ৰভাৱ আছিল। 

তেওঁৰ প্ৰাপ্তবয়স্ক জীৱনক হৰফআউট কৰি, ক'লেৰিজৰ উদ্বেগ আৰু হতাশাৰ পঙ্গু তাড়না আছিল; অনুমান কৰা হৈছে যে তেওঁৰ বাইপোলাৰ ডিচঅৰ্ডাৰ আছিল, যিটো তেওঁৰ জীৱনকালত সংজ্ঞায়িত কৰা হোৱা নাছিল। তেওঁ শাৰীৰিকভাৱে অস্বাস্থ্যকৰ আছিল, যি হয়তো বাত জ্বৰ আৰু শৈশৱৰ অন্যান্য ৰোগৰ ফলত উদ্ভৱ হৈছিল। তেওঁক এই পৰিস্থিতিবোৰৰ বাবে লাউডানামেৰে চিকিৎসা কৰা হৈছিল, যি আজীৱন আফিমৰ আসক্তি বৃদ্ধি কৰিছিল।

বিভিন্ন উচ্চতা আৰু নিম্নতাৰ সৈতে ক'লেৰিজৰ এক অশান্ত কেৰিয়াৰ আৰু ব্যক্তিগত জীৱন আছিল, কিন্তু তেওঁৰ মৃত্যুৰ পিছত তেওঁৰ জনসন্মান বৃদ্ধি পাইছিল, আৰু তেওঁ ইংৰাজী সাহিত্যৰ আটাইতকৈ প্ৰভাৱশালী ব্যক্তিসকলৰ ভিতৰত এজন হিচাপে বিবেচিত হৈছিল। উদাহৰণ স্বৰূপে, ২০১৮ চনত দ্য গাৰ্ডিয়ানৰ এক প্ৰতিবেদনত তেওঁক "এজন প্ৰতিভাশালী" বুলি অভিহিত কৰা হৈছিল যি "এজন প্ৰখ্যাত ইংৰাজ কবি" লৈ আগবাঢ়িগৈছিল। ইংলেণ্ডৰ গীৰ্জাৰ দৰে সংগঠনে ৰাজহুৱা অনুষ্ঠানৰ সময়ত তেওঁৰ কাম উদযাপন কৰে, যেনে জুনত "ক'লেৰিজ দিৱস", সাহিত্যিক আবৃত্তিকে ধৰি কাৰ্যকলাপৰ সৈতে। 

## জন্ম আৰু শিক্ষা

## প্ৰকাশিত সাহিত্যৰাজি

## মৃত্যু

## তথ্যসূত্ৰ
তেজপুৰ চৰকাৰী আইন মহাবিদ্যালয়

**তেজপুৰ চৰকাৰী আইন মহাবিদ্যালয়** ( ইংৰাজী  : Tezpur Govt Law College) তেজপুৰৰ চকীঘাটত ২০২৩ চনত স্থাপন কৰা হয়। অসমৰ দ্বিতীয় চৰকাৰী আইন মহাবিদ্যালয় ।  অসমৰ মুখ্যমন্ত্ৰী ড° হিমন্ত বিশ্ব শৰ্মা দ্বাৰা স্থাপিত।

## তথ্য সংগ্ৰহ
https://www.etvbharat.com/as/!state/assam-cm-inaugurates-tezpur-govt-law-college-at-chokihaat-ass24012703208

https://highereducation.assam.gov.in/as/portlets/
পীৰা

**পীৰা**ৰ () অসমীয়া সমাজব্যৱস্থাত অতীজৰে পৰাই বহুল ব্যৱহাৰ দেখিবলৈ পোৱা যায়। ইয়াক বহা আসন হিচাপে ব্যৱহাৰ কৰা হয়।  এচলা গোটা কাঠৰ পৰাই কাটি-চাঁচি, অথবা চাৰিটা খুৰা লগাই পীৰা সজোৱা হয়। সেই পীৰাৰে আধুনিক সংস্কৰণ হৈছে- টুল (stool)। কাৰুকলা, চাৰুকলা, গৃহসজ্জা, অসমীয়া সমাজৰ বিভিন্ন প্ৰথা,পৰম্পৰা,গীতৰ পৰা সাধুকথালৈকে পীৰাৰ স্থান আছে। 

## প্ৰকাৰ
বিভিন্ন প্ৰকাৰৰ পীৰা ক্ৰমে- বৰ পীৰা, তামুলী পীৰা, ডুখৰি পীৰা, চাকলি পীৰা, চাল পীৰা ইত্যাদি। প্ৰতিবিধ পীৰাৰ আকৃতি সুকীয়া সুকীয়া। সাধাৰণতে বৰপীৰা, তামুলী-পীৰা আৰু ডুখৰি পীৰাবোৰ আয়তাকাৰ, বৰ্গক্ষেত্ৰাকাৰ নতুবা ছয়কোণীয়া হোৱা পৰিলক্ষিত হয়। চাকলি পীৰাবোৰ ঘূৰণীয়া। চালপীৰাবোৰ মানুহ শুব পৰা ধৰণেৰে নিৰ্মাণ কৰা হয়। বংশ আৰু পদমৰ্যাদা অনুসাৰে অতীত কালত বহিবলৈ ভিন ভিন পীৰা ব্যৱহাৰ কৰা হৈছিল। 
## ব্যৱহাৰ
আগৰ দিনত ঘৰলৈ আলহী অতিথি অহাৰ লগে-লগেই পীৰা এখন পাৰি বহুৱাই তামোলৰ বঁটা আগবঢ়াই দিয়া হয়। অসমীয়া সমাজৰ পৰিয়ালসমূহত দৈনন্দিন ভোজন পৰ্বত ঘৰৰ মুৰব্বীয়ে বৰপীৰাত আৰু ঘৰৰ অন্যান্য সদস্যসকলে চাপৰ পীৰাত বহি ভাত খোৱাৰ নিয়ম দেখা যায়। দৈনন্দিন জীৱনৰ বিভিন্ন কামৰ আহিলা হিচাপে 'পীৰা' ব্যৱহিত হৈ আহিছে। উদাহৰণস্বৰূপে:মাছ-শাক বাছোঁতে,যঁতৰত মহুৰা ফুৰাওঁতে,টাকুৰীৰে সূতা কাটোতে,জুহালত ৰন্ধা-বঢ়া কৰোঁতে, কেঁচুৱাক কোলাত লৈ পিয়াহ খুৱাওঁতে, মূৰৰ ওকণি চাওঁতে পীৰাত বহি লোৱা পৰিলক্ষিত হয়। 
## লোকসংস্কৃতিত ভূমিকা
অসমীয়া সমাজৰ লোক-বিশ্বাস অনুসৰি জন্মৰ পাঁচ বা ছদিনৰ দিনাখন বিধাতাই শিশুৰ ভাগ্যলিপি লিখিবলৈ আহে বুলি এক ধাৰণা প্ৰচলিত হৈ আহিছে। সেই নিৰ্দিষ্ট দিনৰ ৰাতিৰ ভাগত প্ৰসূতিৰ কোঠাত ধূপ-দীপ-নৈবেদ্য আগবঢ়াই উকা কাকত এখিলা, মহীচুঙা এটি, পাখিকলম এডালেৰে এখন তামুলী পীৰা নতুন গামোচাৰে ঢাকি পূবমুৱাকৈ প্ৰতিষ্ঠা কৰা হয়,আৰু সেই পীৰাত বহিয়েই বিধাতাই বহি অদৃশ্য হাতেৰে ভাল ভাগ্যলিপি লিখি থৈ যায় বুলি বিশ্বাস কৰা হয়। ঠিক তেনেদৰেই সন্তান জন্ম হোৱাৰ এঘাৰ দিনৰ দিনাখন চোতালত তুলসী গছৰ তলত পীৰা এখনত ন গামোচা পাৰি নৱজাতক শিশুটিৰ মাতৃয়ে শিশুটিক 'সূৰ্য দৰ্শন' কৰাই পীৰাখনত শুৱাই থয়। তাৰ পাছত 'জলভয়' আৰু 'অগ্নিভয়' দূৰ কৰাই পীৰাত শুৱাই ৰখা কেঁচুৱাটোৰ ভৰিৰ তলেদি বগৰী জেং তিনিবাৰ সৰকাই জীৱনপথ কাঁইট বিহীন কৰাৰ লোকাচাৰ আজিও প্ৰচলিত হৈ আছে। 

তোলনি বিয়া সমূহতো অসমীয়া লোক সংস্কৃতিৰ অন্যতম উপাদান পীৰাৰ গুৰুত্ব আছে। প্ৰথম ঋতুমতী হোৱা কন্যাগৰাকীক মাহ-হালধিৰে নোৱাই, গা ধুৱাবৰ বাবে বেই খনৰ তলতে তামুলী পীৰা পাৰি লোৱাৰ নিয়ম ঠায়ে ঠায়ে প্ৰচলন হৈ আছে। জোৰোণৰ দিনা চাৰি জোপা কলপুলিৰে সজা বেইত মাকে সাতবাৰ প্ৰদক্ষিণ কৰাই চামৰ পীৰাৰ কাষৰ আগলি কলপাত এখিলাত খেৰৰ জুমুঠি দুটা, শিলগুটি এটাত ভৰি দি পূবমুৱাকৈ কইনাক বহুওৱা হয়। দৈয়ন দিয়া পৰ্বতো,শোৱা-কোঠাৰ দুৱাৰমুখতে বৌৱেকহঁতে পীৰা এখনত বহুৱাই কইনা ননন্দেকক পাণখিলাৰে দৈ সানি আনন্দ কৰাৰ নিয়ম প্ৰচলিত হৈ আছে। দৈয়ন দিয়া পৰ্বতো পীৰাৰ ব্যৱহাৰ দেখিবলৈ পোৱা যায়। দৰা বা কইনাৰ শোৱা কোঠাৰ দুৱাৰমুখত পীৰা এখন পাৰি দৰা বা কইনাক বহিবলৈ দিয়া হয়। কোনো কোনোৱে কইনাক ডাংকোলাকৈ ডাঙি আনি পীৰাত বহুৱাৰ নিয়ম প্ৰচলিত হৈ থকা ঠায়ে ঠায়ে দেখা যায়। আই সবাহটো এখন সৰু তামুলী পীৰা বগা কাপোৰেৰে সজাই আসন প্ৰতিষ্ঠা কৰি এটা ঘটত এঁৱাসূতা আৰু সেন্দূৰৰ ফোট দি থোৱা নিয়ম দেখিবলৈ পোৱা যায়।
## চিত্ৰসম্ভাৰ

পীৰা.jpg|সাধাৰণতে অসমীয়া সমাজ ব্যৱস্থাত পীৰাৰ এক গুৰুত্বপূৰ্ণ ভূমিকা আছে।কাঠেৰে নিৰ্মিত এই পীৰাত বহি মানুহে বিভিন্ন কাম-কাজ কৰিব পাৰে।
পীৰা 2.jpg|চুটি খুৰা থকা কাঠৰ আসন।
পীৰা 4.jpg|পীৰা


## তথ্য সংগ্ৰহ

শ্ৰেণী:আচবাব
শ্ৰেণী:সামগ্ৰী
ওম প্ৰকাশ ৰাৱত

**ওম প্ৰকাশ ৰাৱত** () মধ্যপ্ৰদেশ কেডাৰৰ ১৯৭৭ চনৰ বেচৰ ভাৰতীয় প্ৰশাসনিক সেৱা (IAS)ৰ অৱসৰপ্ৰাপ্ত বিষয়া, যিয়ে ভাৰতৰ ২২ সংখ্যক মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল। ভাৰতৰ নিৰ্বাচন আয়ুক্ত দুগৰাকীৰ ভিতৰত অন্যতম আৰু ভাৰতৰ ৰাজহুৱা উদ্যোগ সম্পাদক হিচাপেও তেওঁ কাৰ্যনিৰ্বাহ কৰি আহিছে। 
## শিক্ষা
ৰাৱত বাৰাণসী (BHU)ৰ বেনাৰস হিন্দু বিশ্ববিদ্যালয়ৰ পৰা পদাৰ্থ বিজ্ঞানত স্নাতক (বি এছ চি) আৰু স্নাতকোত্তৰ (এম এছ চি) আৰু সামাজিক উন্নয়ন পৰিকল্পনাত স্নাতকোত্তৰ ডিগ্ৰী (এম এছ চি) আছে, যিটো তেওঁ ১৯৮৯ চনত যুক্তৰাজ্যত কৰিছিল।
## কৰ্মজীৱন
### আই এ এছ বিষয়া হিচাপে
ৰাৱতে ভাৰত চৰকাৰ আৰু মধ্যপ্ৰদেশ চৰকাৰ উভয়ৰে বিভিন্ন পদত যেনে, প্ৰধান সচিব (বাণিজ্য আৰু উদ্যোগ), মধ্যপ্ৰদেশৰ মুখ্যমন্ত্ৰীৰ প্ৰধান সচিব, প্ৰধান সচিব, মহিলা আৰু শিশুৰ বিকাশ; প্ৰধান সচিব, জনজাতি কল্যাণ, নৰ্মদা উপত্যকা উন্নয়ন কৰ্তৃপক্ষৰ উপাধ্যক্ষ, মধ্য প্ৰদেশৰ আবকাৰী আয়ুক্ত আৰু মধ্যপ্ৰদেশ চৰকাৰৰ নৰসিংপুৰ আৰু ইন্দোৰ জিলাৰ জিলা দণ্ডাধীশ আৰু সংগ্ৰাহক হিচাপে;  আৰু কেন্দ্ৰীয় ৰাজহুৱা উদ্যোগৰ সচিব হোৱাৰ লগতে ভাৰত চৰকাৰৰ প্ৰতিৰক্ষা মন্ত্ৰালয়ৰ যৌথ সচিব হিচাপে তেওঁ কাম কৰে। মধ্যপ্ৰদেশ চৰকাৰৰ জনজাতি উন্নয়নৰ প্ৰধান সচিব হিচাপে তেওঁ বন অধিকাৰ আইন, ২০০৬ ৰূপায়ণৰ ক্ষেত্ৰত অসাধাৰণ আৰু উদ্ভাৱনীমূলক কামৰ বাবে প্ৰধানমন্ত্ৰী বঁটা লাভ কৰে।
### ৰাজহুৱা উদ্যোগৰ সচিব
২০১২ চনৰ মাৰ্চ মাহত কেবিনেটৰ নিযুক্তি সমিতিৰ দ্বাৰা ৰাৱতক কেন্দ্ৰীয় ৰাজহুৱা উদ্যোগৰ সচিব হিচাপে নিযুক্তি দিয়া হৈছিল। তেওঁ ২০১২ চনৰ ৩ মাৰ্চত কাৰ্যভাৰ গ্ৰহণ কৰে, আৰু ২০১৩ চনৰ ৩১ ডিচেম্বৰত ইয়াৰ  পৰা অৱসৰ গ্ৰহণ কৰে। তেওঁৰ কাৰ্যকালত, ২০১৩ চনৰ এপ্ৰিল মাহত, কেন্দ্ৰীয় ৰাজহুৱা খণ্ডৰ উদ্যোগসমূহৰ বাবে কৰ্পৰেট সামাজিক দায়বদ্ধতা (চি এছ আৰ) আৰু বহনক্ষমতাৰ নিৰ্দেশনা প্ৰস্তুত কৰা হয়, যিটো ভাৰতীয় কোম্পানী আইন (২০১৪ চনৰ ফেব্ৰুৱাৰী) সংশোধনৰ প্ৰাৰম্ভণি হৈ পৰে; য’ৰ পৰা নতুন চি এছ আৰ (CSR) নীতি প্ৰৱৰ্তন কৰি দেশত বৃহৎ উদ্যোগসমূহে লাভৰ কমেও ২ শতাংশ সামাজিকভাৱে দায়বদ্ধ কাৰ্য্যকলাপত ব্যয় কৰাটো বাধ্যতামূলক কৰি দিয়া হয়।
### ভাৰতৰ নিৰ্বাচন আয়ুক্ত

ৰাৱতে ২০১৫ চনৰ ১৪ আগষ্টত ভাৰতৰ দুজন নিৰ্বাচন আয়ুক্তৰ ভিতৰত এজন হিচাপে কাৰ্যভাৰ গ্ৰহণ কৰে। ভাৰতৰ নিৰ্বাচন আয়ুক্ত হিচাপে বিহাৰ, তামিলনাডু, কেৰালা, পশ্চিমবংগ, অসম, পুডুচেৰী, উত্তৰ প্ৰদেশ, গোৱা, পঞ্জাৱ, উত্তৰাখণ্ড, মণিপুৰ, গুজৰাট, হিমাচল প্ৰদেশৰ ৰাজ্যিক বিধানসভাৰ নিৰ্বাচন, ৰাষ্ট্ৰপতি আৰু উপ-ৰাষ্ট্ৰপতিৰ নিৰ্বাচন তেওঁৰ কাৰ্যকালত অনুষ্ঠিত হৈছিল।

### [[ভাৰতৰ মুখ্য নিৰ্বাচন আয়ুক্ত]]
এ. কে. জ্যোতিৰ অৱসৰৰ পিছত ৰাৱটক পৰৱৰ্তী মুখ্য নিৰ্বাচন আয়ুক্ত হিচাপে ঘোষণা কৰা হয়। ৰাৱাটে ২০১৮ চনৰ ২৩ জানুৱাৰীত ভাৰতৰ মুখ্য নিৰ্বাচন আয়ুক্তৰ দায়িত্ব গ্ৰহণ কৰে। মুখ্য নিৰ্বাচন আয়ুক্ত হিচাপে তেওঁৰ কাৰ্যকালত মেঘালয়, নাগালেণ্ড, ত্ৰিপুৰা, কৰ্ণাটক, মধ্যপ্ৰদেশ, ৰাজস্থান, তেলেংগানা, ছত্তীশগড় আৰু মিজোৰামৰ ৰাজ্যিক বিধানসভাৰ নিৰ্বাচন অনুষ্ঠিত হয়। ২০১৮ চনৰ ১ ডিচেম্বৰত ৬৫ বছৰ বয়সত তেওঁ এই পদৰ পৰা অৱসৰ গ্ৰহণ কৰে।

## তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:জীৱিত ব্যক্তি
শ্ৰেণী:অসামৰিক সেৱা
শ্ৰেণী:ভাৰতীয় ব্যক্তি
এডগাৰ এলান পো

**এডগাৰ এলান পো (Edgar Allan Poe)** (*১৯ জানুৱাৰী, ১৮০৯ – ৭ অক্টোবৰ, ১৮৪৯*) আছিল এজন আমেৰিকান লেখক, কবি, সম্পাদক আৰু সাহিত্য সমালোচক যি তেওঁৰ কবিতা আৰু চুটিগল্পৰ বাবে বেছিকৈ পৰিচিত, বিশেষকৈ ৰহস্য আৰু ভয়ানকতাৰ সৈতে জড়িত কাহিনীৰ বাবে। তেওঁক আমেৰিকাৰ ৰোমান্টিকতাবাদ আৰু গথিক কল্পকাহিনীৰ অন্যতম কেন্দ্ৰীয় ব্যক্তি হিচাপে গণ্য কৰা হয়, আৰু আমেৰিকাৰ আদিম সাহিত্যৰ অন্যতম কেন্দ্ৰীয় ব্যক্তিত্ব হিচাপে তেওঁক বহুলভাৱে গণ্য কৰা হয়। পো চুটিগল্পটোৰ দেশৰ প্ৰথম সফল অনুশীলনকাৰীসকলৰ ভিতৰত অন্যতম আছিল, আৰু সাধাৰণতে তেওঁক গোয়েন্দা কল্পকাহিনী ধাৰাটোৰ উদ্ভাৱক হিচাপে গণ্য কৰা হয়। ইয়াৰ উপৰিও কল্পবিজ্ঞানৰ উত্থানত যথেষ্ট অৰিহণা যোগোৱাৰ কৃতিত্ব তেওঁক দিয়া হয়। কেৱল লিখাৰ দ্বাৰা জীৱিকা নিৰ্বাহ কৰা প্ৰথমজন সুপৰিচিত আমেৰিকান লেখক, যাৰ ফলত আৰ্থিকভাৱে কঠিন জীৱন আৰু কেৰিয়াৰ গঢ়ি উঠিছিল।

পোৰ জন্ম হৈছিল বষ্টনত। অভিনেতা ডেভিদ আৰু এলিজাবেথ "এলিজা" প'ৰ দ্বিতীয় সন্তান। ১৮১০ চনত তেওঁৰ পিতৃয়ে পৰিয়ালটো পৰিত্যাগ কৰে আৰু পিছৰ বছৰত যেতিয়া এলিজাৰ মৃত্যু হয়, তেতিয়া পোক ভাৰ্জিনিয়াৰ ৰিচমণ্ডৰ জন আৰু ফ্ৰান্সিছ এলনে গ্ৰহণ কৰে। তেওঁলোকে তেওঁক কেতিয়াও আনুষ্ঠানিকভাৱে দত্তক লোৱা নাছিল যদিও তেওঁ তেওঁলোকৰ লগত ডেকা প্ৰাপ্তবয়স্ক হোৱালৈকে ভালদৰে জীয়াই আছিল। পোৱে ভাৰ্জিনিয়া বিশ্ববিদ্যালয়ত পঢ়িছিল যদিও ধনৰ অভাৱত মাত্ৰ এবছৰৰ পিছত তেওঁ গুচি যায়। শিক্ষা অব্যাহত ৰাখিবলৈ প্ৰয়োজনীয় ধনৰ লগতে জুৱাৰ ঋণৰ বাবে জন এলানৰ সৈতে তেওঁ সঘনাই কাজিয়া কৰিছিল। ১৮২৭ চনত এডগাৰ এ পেৰীৰ নামেৰে আমেৰিকা যুক্তৰাষ্ট্ৰৰ সেনাবাহিনীত নামভৰ্তি কৰি তেওঁৰ প্ৰথম সংকলন টেমাৰলেন এণ্ড অদাৰ কবিতা প্ৰকাশ কৰে, যাৰ কৃতিত্ব কেৱল "এজন বষ্টনিয়ান" বুলিহে দিয়া হয়। ১৮২৯ চনত এলানৰ পত্নী ফ্ৰান্সিছৰ মৃত্যুৰ পিছত পো আৰু এলানৰ মাজত সাময়িক ঘনিষ্ঠতাত উপনীত হয়।কিন্তু পিছলৈ পোৱে ৱেষ্ট পইণ্টত অফিচাৰ কেডেট হিচাপে ব্যৰ্থ হয়, মূলতঃ কবিতাৰ লেখক হোৱাৰ উদ্দেশ্য ঘোষণা কৰে আৰু এলানৰ পৰা বিদায় লয়।

## সাহিত্যৰাজী
**চুটিগল্প**

* "The Black Cat"
* "The Cask of Amontillado"
* "A Descent into the Maelström"
* "The Facts in the Case of M. Valdemar"
* "The Fall of the House of Usher"
* "The Gold-Bug"
* "Hop-Frog"
* "The Imp of the Perverse"
* "Ligeia"
* "The Masque of the Red Death"
* "Morella"
* "The Murders in the Rue Morgue"
* "Never Bet the Devil Your Head"
* "The Oval Portrait"
* "The Pit and the Pendulum"
* "The Premature Burial"
* "The Purloined Letter"
* "The System of Doctor Tarr and Professor Fether"
* "The Tell-Tale Heart"
* "Loss of Breath"
* "William Wilson"

**কবিতা**

* "Al Aaraaf"
* "Annabel Lee"
* "The Bells"
* "The City in the Sea"
* "The Conqueror Worm"
* "A Dream Within a Dream"
* "Eldorado"
* "Eulalie"
* "The Haunted Palace"
* "To Helen"
* "Lenore"
* "Tamerlane"
* "The Raven"
* "Ulalume"

**অন্যান্য সাহিত্যকৰ্ম**

* *Politian* (1835) – Poe's only play
* *The Narrative of Arthur Gordon Pym of Nantucket* (1838) – Poe's only complete novel
* *The Journal of Julius Rodman* (1840) – Poe's second, unfinished novel
* "The Balloon-Hoax" (1844) – A journalistic hoax printed as a true story
* "The Philosophy of Composition" (1846) – Essay
* *Eureka: A Prose Poem* (1848) – Essay
* "The Poetic Principle" (1848) – Essay
* "The Light-House" (1849) – Poe's last, incomplete work

## তথ্যসূত্ৰ
সুনীল আৰোৰা

**সুনীল আৰোৰা** () ভাৰতৰ ২৩ সংখ্যক মুখ্য নিৰ্বাচন আয়ুক্ত। তেওঁ এছ’চিয়েশ্যন অৱ ৱৰ্ল্ড ইলেকচন বডিজ (এ-ৱেব)ৰ অধ্যক্ষও আছিল। তেওঁ ৰাজস্থান কেডাৰৰ ১৯৮০ বেট্চৰ ভাৰতীয় প্ৰশাসনিক সেৱা (আই এ এছ)ৰ অৱসৰপ্ৰাপ্ত বিষয়া। তেওঁ ভাৰত চৰকাৰৰ দুটা মন্ত্ৰালয়ত সচিব হিচাপেও কাৰ্যনিৰ্বাহ কৰিছিল।

## ব্যক্তিগত জীৱন
তেওঁৰ দুজন ভাতৃৰ ভিতৰত এজন আই এ এছ বিষয়া আৰু আনজন ভাৰতীয় বৈদেশিক সেৱাৰ কূটনীতিবিদ।

## শিক্ষা
আৰোৰাই কেন্দ্ৰীয় শাসিত অঞ্চল চণ্ডীগড়ৰ পাঞ্জাৱ বিশ্ববিদ্যালয়ৰ পৰা ইংৰাজী বিষয়ত স্নাতক (বি এ অনাৰ্ছ) আৰু স্নাতকোত্তৰ (এম এ) ডিগ্ৰী লাভ কৰিছে।

## কৰ্মজীৱন
### আই এ এছ সেৱাৰ পূৰ্বে
আই এ এছ বিষয়া হিচাপে নিযুক্তি পোৱাৰ পূৰ্বে সুনীল আৰোৰাই জলন্ধৰৰ ডি এ ভি কলেজত সহযোগী অধ্যাপক হিচাপে কাৰ্যনিৰ্বাহ কৰিছিল।

### আই এ এছ বিষয়া হিচাপে
আই এ এছ বিষয়া হিচাপে অৰোৰাই ভাৰত চৰকাৰ আৰু ৰাজস্থান চৰকাৰ উভয়ৰে বাবে বিভিন্ন গুৰুত্বপূৰ্ণ পদত কাৰ্যনিৰ্বাহ কৰিছিল। তেওঁ অতিৰিক্ত মুখ্য সচিব(গৃহ)কে ধৰি, প্ৰধান সচিব (ক্ষুদ্ৰ উদ্যোগ), প্ৰধান সচিব (বিনিয়োগ আৰু প্ৰট'কল), ৰাজস্থান ৰাজ্যিক ঔদ্যোগিক উন্নয়ন আৰু বিনিয়োগ নিগমৰ অধ্যক্ষ আৰু পৰিচালন সঞ্চালক, ৰাজস্থানৰ মুখ্যমন্ত্ৰীৰ প্ৰধান সচিব, আৰু ৰাজস্থান চৰকাৰৰ যোধপুৰ, নগৌৰ, আলৱাৰ আৰু ধোলপুৰ জিলাৰ জিলা দণ্ডাধীশ আৰু সংগ্ৰাহক হিচাপে, আৰু কেন্দ্ৰীয় তথ্য আৰু সম্প্ৰচাৰ সম্পাদক, কেন্দ্ৰীয় দক্ষতা উন্নয়ন আৰু উদ্যোগীকৰণ সচিব, ভাৰতীয় বিমান সংস্থাৰ অধ্যক্ষ আৰু পৰিচালন সঞ্চালক, আৰু ভাৰত চৰকাৰৰ অসামৰিক বিমান পৰিবহণ মন্ত্ৰালয়ৰ যৌথ সচিব হিচাপে কৰ্যনিৰ্বাহ কৰিছিল।

২০১৬ চনৰ ৩০ এপ্ৰিলত আৰোৰাই সেৱাৰ পৰা অৱসৰ গ্ৰহণ কৰে। অৱসৰৰ পিছত আৰোৰাক ইণ্ডিয়ান ইনষ্টিটিউট অৱ কৰ্পৰেট এফেয়াৰ্ছৰ সঞ্চালক প্ৰধান আৰু মুখ্য কাৰ্যবাহী বিষয়া হিচাপে নিযুক্তি দিয়া হয় আৰু সেয়েহে তেওঁক আই এ এছত পুনৰ নিযুক্তি দিয়া বুলি ধৰা হয়।

### ভাৰতৰ নিৰ্বাচন আয়ুক্ত
আৰোৰাই ২০১৭ চনৰ ৩১ আগষ্টত ভাৰতৰ দুগৰাকী নিৰ্বাচন আয়ুক্তৰ ভিতৰত এজন হিচাপে কাৰ্যভাৰ গ্ৰহণ কৰে, আৰোৰাই ২০১৭ চনৰ ১ ছেপ্টেম্বৰত নিৰ্বাচন আয়ুক্তৰ পদ গ্ৰহণ কৰে। তেওঁৰ কাৰ্যকালত ২০১৯ চনৰ ভাৰতীয় সাধাৰণ নিৰ্বাচন অনুষ্ঠিত হৈছিল। 

তেওঁ কৃষি-টেক ষ্টাৰ্ট-আপ গ্ৰাম উন্নাটিৰ অ-কাৰ্যবাহী অধ্যক্ষ হিচাপে যোগদান কৰিছে।
## তথ্য সূত্ৰ

শ্ৰেণী:অসামৰিক সেৱা
শ্ৰেণী:জীৱিত ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:ভাৰতীয় ব্যক্তি
এডিছন

**জোচেফ এডিচন** ( ইংৰাজী : Joseph Addison; ১ মে' ১৬৭২ – ১৭ মে' ১৭১৯) এজন ইংৰাজী প্ৰবন্ধকাৰ, কবি, নাট্যকাৰ, ৰাজনীতিবিদ। লেন্সেলট এডিচনৰ ডাঙৰ পুত্ৰ আছিল তেওঁ। তেওঁৰ নামটো সাধাৰণতে তেওঁৰ দীৰ্ঘদিনীয়া বন্ধু ৰিচাৰ্ড ষ্টিলৰ নামৰ সৈতেও মনত ৰখা হয়, যাৰ সৈতে তেওঁ দ্য স্পেক্টেটৰ আলোচনী প্ৰতিষ্ঠা কৰিছিল। তেওঁৰ সৰল গদ্য শৈলীৰ ফলত ১৭ শতিকাৰ আচাৰ-ব্যৱহাৰ আৰু গতানুগতিক ধ্ৰুপদী চিত্ৰৰ অন্ত পৰিল।

## শৈশৱ আৰু শিক্ষা জীৱন
এডিছনৰ জন্ম হৈছিল উইল্টশ্বাইৰৰ মিলষ্টনত যদিও জন্মৰ কিছু সময়ৰ পিছতে তেওঁৰ পিতৃ লেন্সেলট এডিছনক লিচফিল্ডৰ ডিন নিযুক্তি দিয়া হয় আৰু পৰিয়ালটো কেথেড্ৰেলৰ ক্ল’জলৈ গুচি যায়। তেওঁৰ পিতৃ এজন পণ্ডিত ইংৰাজ ধৰ্মগুৰু আছিল। জোচেফে লণ্ডনৰ চাৰ্টাৰহাউছ স্কুলত শিক্ষা গ্ৰহণ কৰিছিল, য'ত তেওঁ প্ৰথমবাৰৰ বাবে ৰিচাৰ্ড ষ্টিলক লগ পাইছিল আৰু অক্সফৰ্ডৰ দ্য কুইনছ কলেজত শিক্ষা গ্ৰহণ কৰিছিল। তেওঁ ক্লাছিক গ্ৰন্থত পাৰদৰ্শিতা দেখুৱাইছিল, নব্য-লেটিন পদ্যৰ বাবে বিশেষভাৱে বিখ্যাত হৈছিল আৰু মেগডেলেন কলেজৰ ফেলো হৈছিল। 
১৬৯৩ চনত তেওঁজন ড্ৰাইডেনক এটা কবিতা সম্বোধন কৰে আৰু ১৬৯৪ চনত তেওঁৰ প্ৰথমখন ডাঙৰ গ্ৰন্থ ইংৰাজ কবিৰ জীৱনৰ গ্ৰন্থ প্ৰকাশ পায়। ড্ৰাইডেন, লৰ্ড ছমাৰ্ছ আৰু হেলিফেক্সৰ প্ৰথম আৰ্ল চাৰ্লছ মণ্টেগে এডিছনৰ কামত আগ্ৰহ প্ৰকাশ কৰিছিল আৰু তেওঁৰ বাবে বছৰি ৩০০ পাউণ্ডৰ পেঞ্চন লাভ কৰিছিল যাতে তেওঁ কূটনৈতিক নিয়োগৰ লক্ষ্যৰে ইউৰোপ ভ্ৰমণ কৰিব পাৰে, সকলো সময়তে লিখিব আৰু অধ্যয়ন কৰিব পাৰে ৰাজনীতি। 

১৭০২ চনত ছুইজাৰলেণ্ডত থকাৰ সময়তে তেওঁ তৃতীয় উইলিয়ামৰ মৃত্যুৰ কথা শুনিছিল, যিটো পৰিঘটনাই তেওঁৰ পেঞ্চন হেৰুৱাইছিল, কাৰণ তেওঁৰ প্ৰভাৱশালী যোগাযোগ হেলিফেক্স আৰু ছমাৰ্ছে ক্ৰাউনৰ সৈতে কৰ্মসংস্থাপন হেৰুৱাইছিল।

## কৰ্মজীৱন

## সাহিত্যকৰ্ম

## মৃত্যু

## তথ্যসূত্ৰ
ড'নাল্ড ট্ৰাম্প

**ড'নাল্ড জন ট্ৰাম্প** () আমেৰিকাৰ ৰাজনীতিবিদ, ব্যৱসায়ী আৰু সংবাদ মাধ্যমৰ সৈতে জড়িত ব্যক্তি। ৰিপাব্লিকান পাৰ্টিৰ সদস্য হিচাপে ২০১৭ চনৰ পৰা ২০২১ চনলৈকে আমেৰিকাৰ ৪৫ সংখ্যক ৰাষ্ট্ৰপতি হিচাপে কাৰ্যনিৰ্বাহ কৰে। বৰ্তমান তেওঁ আমেৰিকাৰ ৪৭তম ৰাষ্ট্ৰপতি তথা দ্বিতীয় বাৰৰ বাবে ৰাষ্ট্ৰপতি নিৰ্বাচিত হয় ২০২৪ চনত । তেখেতৰ হোৱাইট হাউচত দ্বিতীয়টো কাৰ্যকাল আৰম্ভ হ'ব ২০ জানুৱাৰী, ২০২৫ ৰ পৰা। 

## শৈশৱ আৰু শিক্ষা
নিউয়ৰ্ক চহৰত জন্মগ্ৰহণ কৰা ট্ৰাম্পে ১৯৬৮ চনত পেনচিলভেনিয়া বিশ্ববিদ্যালয়ৰ পৰা অৰ্থনীতিত স্নাতক ডিগ্ৰী লাভ কৰে। তেওঁ বিজ্ঞান শাখাত স্নাতক ডিগ্ৰী লাভ কৰে।  

## ব্যৱসায় আৰু ৰাজনীতি
১৯৭১ চনত ট্ৰাম্প পিতৃৰ ৰিয়েল এষ্টেট ব্যৱসায়ৰ সভাপতি হয়। তাৰ পিছতে তেওঁ ব্যৱসায়ৰ নাম সলনি কৰি ট্ৰাম্প অৰ্গেনাইজেচন কৰে আৰু আকাশচুম্বী ঘৰ, হোটেল, কেচিনো নিৰ্মাণৰ লগতে গলফ খেলপথাৰ নিৰ্মান  আৰু উন্নয়নৰ কামত হাত দিয়ে । ১৯৯০ চনত ব্যৱসায়িক বিফলতাৰ পিছত ট্ৰাম্পে পাৰ্শ্ব উদ্যোগ আৰম্ভ কৰে, বেছিভাগেই তেওঁৰ নামক অনুজ্ঞাপত্ৰ প্ৰদান কৰে। ২০০৪ চনৰ পৰা ২০১৫ চনলৈকে তেওঁ ৰিয়েলিটি টেলিভিছন ধাৰাবাহিক দ্য এপ্ৰেণ্টিছৰ প্ৰযোজক আৰু আয়োজক আছিল। তেতিয়া তেওঁ ৰিপাব্লিকান হিচাপে ৰাষ্ট্ৰপতি নিৰ্বাচনৰ প্ৰচাৰ চলাইছিল। এই সময়ত তেওঁ জনপ্ৰিয়তাবাদী, সুৰক্ষাবাদী আৰু জাতীয়তাবাদী বুলি নিজকে প্ৰচাৰ কৰিবলৈ ভাল পাইছিল। 

২০১৬ চনৰ ৰাষ্ট্ৰপতি নিৰ্বাচনত ডেম’ক্ৰেটিক পাৰ্টিৰ প্ৰাৰ্থী হিলাৰী ক্লিণ্টনৰ বিৰুদ্ধে ট্ৰাম্প জয়ী হৈছিল। ট্ৰাম্পৰ বহু মন্তব্য আৰু কাৰ্য্য বৰ্ণবাদী অভিযোগেৰে অভিযুক্ত। তেওঁক বৰ্ণবাদী বা নাৰীবিদ্বেষী বুলি চিহ্নিত কৰা হৈছে আৰু তেওঁৰ কিছু নীতিৰ অসংখ্য প্ৰতিবাদো হৈছে। ট্ৰাম্পে নিজৰ নিৰ্বাচনী প্ৰচাৰত বহুতো ষড়যন্ত্ৰমূলক, ভুৱা তথ্য প্ৰচাৰ কৰিছিল আৰু বিভ্ৰান্তিকৰ বক্তব্য  দিছিল, যিটো আমেৰিকাৰ ৰাজনীতিত অভূতপূৰ্ব।

প্ৰথম কাৰ্যকালত ট্ৰাম্পে কেইবাখনো মুছলমান সংখ্যাগৰিষ্ঠ দেশৰ নাগৰিকক ভ্ৰমণ নিষিদ্ধ কৰাৰ নিৰ্দেশ দিছিল৷ তেওঁ লগতে সৈন্যবাহিনীৰ বাবে নিৰ্ধাৰিত ধন আমেৰিকা-মেক্সিকো সীমান্তত দেৱাল নিৰ্মাণৰ বাবে খৰচ কৰিছিল আৰু পৰিয়াল পৃথকীকৰণ নীতি ৰূপায়ণ কৰিছিল। তেওঁ পূৰ্বৰ ১০০ৰো অধিক পৰিৱেশ নীতি আৰু নিয়ম বাতিল কৰাৰ লগতে ২০১৭ চনৰ কৰ কৰ্তন আৰু চাকৰি আইনত স্বাক্ষৰ কৰে, যিয়ে কৰ কৰ্তন কৰাৰ লগতে সুলভ যত্ন আইনখনৰ ব্যক্তিগত অপৰাধৰ শাস্তি আঁতৰাই পেলায়। 

কাৰ্যভাৰ ত্যাগ কৰাৰ পিছতো ট্ৰাম্পে ৰিপাব্লিকান পাৰ্টিৰ ওপৰত আধিপত্য বিস্তাৰ কৰি থাকিল আৰু ২০২৪ চনৰ ৰাষ্ট্ৰপতি নিৰ্বাচনত পুনৰ প্ৰাৰ্থী হৈ ডেম’ক্ৰেটিক দলৰ প্ৰাৰ্থী কমলা হেৰিছক পৰাস্ত কৰে। ট্ৰাম্প আমেৰিকাৰ ইতিহাসত একেৰাহে কাৰ্যকাললৈ নিৰ্বাচিত হোৱা দ্বিতীয়জন ৰাষ্ট্ৰপতি আৰু আমেৰিকাৰ ৰাষ্ট্ৰপতি নিৰ্বাচনত জনপ্ৰিয় ভোট লাভ কৰা দুটা দশকৰ ভিতৰত প্ৰথমজন ৰিপাব্লিকান হ’ব বুলি চিহ্নীত কৰা হৈছে।

## তথ্যসংগ্ৰহ

শ্ৰেণী:আমেৰিকা যুক্তৰাষ্ট্ৰৰ ৰাষ্ট্ৰপতি
বাঁকে বিহাৰী মন্দিৰ

**বাঁকে বিহাৰী মন্দিৰ** () হৈছে ভাৰতৰ উত্তৰ প্ৰদেশৰ মথুৰা জিলাৰ বৃন্দাবন চহৰত অৱস্থিত এটি হিন্দু মন্দিৰ। এই মন্দিৰটো **বাঁকে বিহাৰী**ৰ নামত উৎসৰ্গিত, যাক ৰাধা আৰু কৃষ্ণৰ সংযুক্ত ৰূপ বুলি বিশ্বাস কৰা হয়। মূলতঃ বৃন্দাবনৰ নিধিবনত বাঁকে বিহাৰীৰ পূজা কৰা হৈছিল। পিছলৈ ১৮৬৪ চনৰ আশে-পাশে যেতিয়া বাঁকে বিহাৰী মন্দিৰ নিৰ্মাণ কৰা হয়, তেতিয়া বাঁকে বিহাৰীৰ প্ৰতিমূৰ্তিটো বৰ্তমানৰ মন্দিৰটোলৈ স্থানান্তৰিত কৰা হয়।

বাঁকে বিহাৰী মন্দিৰত ৰাধা কৃষ্ণৰ ঐক্যবদ্ধ ৰূপৰ প্ৰতিমূৰ্তিটো ত্ৰিভংগ ভংগিমাত স্থাপিত কৰা হৈছে। স্বামী হৰিদাসে প্ৰথমে ***কুঞ্জ বিহাৰী*** নামেৰে এই মূৰ্তিটোৰ পূজা কৰিছিল। কুঞ্জ বিহাৰীৰ অৰ্থ হৈছে বৃন্দাবনৰ বাগিচা বা কুঞ্জত ভোগ-বিলাস কৰা ব্যক্তি।

## ইতিহাস

প্ৰথমে স্বামী হৰিদাসে কুঞ্জবিহাৰী নামেৰে বাঁকে বিহাৰীৰ প্ৰতিমূৰ্তিটোৰ পূজা কৰিছিল। প্ৰতিমূৰ্তিটোৰ ত্ৰিভংগ ভংগিমাৰ বাবে তেওঁৰ শিষ্যসকলে বাঁকে বিহাৰী নাম প্ৰদান কৰে। বিহাৰ পঞ্চমীত এই প্ৰতিমূৰ্তিটোৰ আবিৰ্ভাৱ তিথি উদযাপন কৰা হয়। পূৰ্বতে বাঁকে বিহাৰীক নিধিবনত পূজা কৰা হৈছিল যদিও ১৯ শতিকাত সাধু আৰু হৰিদাসৰ গোস্বামী অনুগামীসকলৰ মাজত হোৱা বিবাদৰ বাবে বৰ্তমানৰ স্থানলৈ স্থানান্তৰিত কৰা হয়। গোস্বামীসকলেই বৰ্তমানৰ মন্দিৰটো নিৰ্মাণ কৰিছিল। বৰ্তমান তেওঁলোকে মন্দিৰটোৰ পিছফালে বসবাস কৰে।

## শাস্ত্ৰত

‘বাঁকে’ মানে ‘বেঁকা’, আৰু বিহাৰী’ মানে ‘ভোগকাৰী’। এইদৰেই 'ত্ৰিভংগ' মূৰ্তি কৃষ্ণৰ নাম "বাঁকে বিহাৰী" হ'ল। শ্ৰীব্ৰহ্ম-সহিতা (শ্লোক ৫/৩১) অনুসৰি ব্ৰহ্মাই কৃষ্ণৰ বিষয়ে তলত দিয়া কথাষাৰ কৈছে,

"যাৰ ডিঙিত চন্দ্ৰ-হাৰৰে সুশোভিত ফুলৰ মালাই দোলা দিয়ে, যাৰ দুখন হাত বাঁহী আৰু ৰত্নখচিত অলংকাৰেৰে সুসজ্জিত, যিয়ে সদায় প্ৰেম লীলাত আমোদিত হয়, যি কৰুণাময় ত্ৰিভংগ ভংগিমাত বিৰাজমান আৰু যাৰ শ্যামসুন্দৰৰ ৰূপ চিৰন্তনভাৱে প্ৰকাশিত মই আদি পুৰুষ ভগৱান গোবিন্দৰ উপাসনা কৰোঁ।" 

## আচাৰ-অনুষ্ঠান

বাঁকে বিহাৰী মন্দিৰত বাঁকে বিহাৰীক শিশু ৰূপত পূজা কৰা হয়। এইদৰে পুৱাৰ ভাগত কোনো আৰতি কৰা নহয় আৰু মন্দিৰ চৌহদৰ ভিতৰত ক’তো ঘণ্টা ওলোমাই দিয়া নহয়; কাৰণ ইয়াৰ ফলত বাঁকে বিহাৰীয়ে অশান্তি পাব পাৰে। কেৱল কৃষ্ণ জন্মাষ্টমী উপলক্ষে মঙ্গল আৰতি (পুৱতিনিশাৰ আৰতি) কৰা হয়। বাঁকে বিহাৰীক নীৰৱচ্ছিন্ন দৰ্শন কৰিবলৈ দিয়া নহয়। ইয়াৰ বাবে প্ৰতি পাঁচ মিনিটৰ মূৰে মূৰে পৰ্দা তৰি দিয়া হয়; কাৰণ জনবিশ্বাস অনুসৰি যদি নীৰৱচ্ছিন্ন দৰ্শনত বাধাপ্ৰাপ্ত কৰা নহয়, তেন্তে বাঁকে বিহাৰীয়ে মন্দিৰ শূন্য ৰাখি ভক্তসকলৰ লগত তেওঁলোকৰ ঘৰলৈ গুচি যাব পাৰে। শাৰদ পূৰ্ণিমা উপলক্ষে, প্ৰতি বছৰে মাত্ৰ এবাৰ বাঁকে বিহাৰীয়ে বাঁহীটো তেওঁৰ হাতত লৈ থাকে আৰু বছৰি এবাৰ শাওন মাহতহে বাঁকে বিহাৰীক দোলনাত ৰখা হয়।

## চিত্ৰ বীথিকা

File:Bankebihari temple main gate Vrindavan.JPG|বাঁকে বিহাৰী মন্দিৰৰ প্ৰৱেশদ্বাৰ
File:Nidhivana Vrindavan Prakatyasthala bankebihariji.JPG|নিধিবন
File:Bankebihari temple gate, sideview Vrindavana.JPG|বাঁকে বিহাৰী মন্দিৰৰ দুৱাৰ, পাৰ্শ্বদৃশ্য
File: Flower garland sellers outside Banke Bihari Temple, Vrindavan.jpg|বাঁকে বিহাৰী মন্দিৰৰ বাহিৰত মালা বিক্ৰেতা



## লগতে চাওঁক
*ৰাধা বল্লভ মন্দিৰ, বৃন্দাবন
*নিধিবন, বৃন্দাবন 
*ৰাধা ৰমন মন্দিৰ, বৃন্দাবন
*ৰাধা ৰাণী মন্দিৰ, বৰছানা
*ৰাধা দামোদৰ মন্দিৰ, বৃন্দাবন
*ৰাধা মদন মোহন মন্দিৰ, বৃন্দাবন

## তথ্য উৎস

## বাহ্যিক সংযোগ

* Official website
* Shri Bankey Bihari Temple -thedivineindia.com 

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:উত্তৰ প্ৰদেশৰ তীৰ্থস্থান
গংগোত্ৰী

**গংগোত্ৰী** () ভাৰতৰ উত্তৰাখণ্ড ৰাজ্যৰ উত্তৰকাশী জিলাৰ এখন নগৰ আৰু নগৰ পঞ্চায়ত (পৌৰসভা)। মূল জিলা সদৰ উত্তৰকাশীৰ পৰা ৯৯ কিলোমিটাৰ দূৰত্বত। ই ভাগীৰথী নদীৰ পাৰত থকা হিন্দু তীৰ্থযাত্ৰী চহৰ – গংগা নদীৰ উৎপত্তিস্থল। বৃহত্তৰ হিমালয় পৰ্বতমালাৰ ৩,১০০ মিটাৰ (১০,২০০ ফুট) উচ্চতাত অৱস্থিত এই চহৰখন অৱস্থিত। হিন্দুৰ এক জনপ্ৰিয় কিংবদন্তি অনুসৰি শিৱই তেওঁৰ জঁটাৰ পৰা মহান নদীখন মুকলি কৰি দিয়াৰ পিছত দেৱী গংগা ইয়ালৈ নামি আহিছিল।

## তাৎপৰ্য্য
### গংগা নদী
চাৰি ধাম তীৰ্থ চক্ৰৰ চাৰিটা স্থানৰ ভিতৰত গংগোত্ৰী অন্যতম। ইয়াৰ উপৰি ই গংগা নদীৰ উৎপত্তিস্থল আৰু হিন্দু ধৰ্ম অনুসৰি গংগা দেৱীৰ আৱাসস্থল। গংগা নদীৰ উৎপত্তি হৈছে গংগোত্ৰী হিমবাহৰ পৰা উৎপত্তি হোৱা ভাগীৰথী  নদী। এবাৰ নদীখনে দেৱপ্ৰয়াগ নামৰ এখন চহৰত আলাকানন্দ নদীৰ সৈতে সংগমিত হ’লে অৱশেষত ই গংগা নাম লাভ কৰে।

নদীখনৰ ওচৰতে এটা শিল আছে য’ত ৰজা ভগীৰথে গংগাক পৃথিৱীলৈ নমাই আনি নিজৰ পূৰ্বপুৰুষৰ পাপ মুক্ত কৰাৰ উদ্দেশ্যে শিৱক তপস্যা কৰিছিল। আন এক কিংবদন্তি অনুসৰি মহাভাৰতৰ মহাকাব্যিক যুদ্ধত নিজৰ আত্মীয়ৰ মৃত্যুৰ প্ৰায়শ্চিত্তৰ বাবে পাণ্ডৱসকলে ইয়াত মহান ‘দেৱযজ্ঞ’ সম্পাদন কৰিছিল। হিন্দুসকলে বিশ্বাস কৰে যে, ভাগীৰথীৰ পাৰত পূৰ্বপুৰুষৰ ৰীতি-নীতি পালন কৰিলে পূৰ্বপুৰুষৰ আত্মাক পুনৰ্জন্মৰ চক্ৰৰ পৰা মুক্ত হয় আৰু ইয়াৰ পানীত পবিত্ৰভাৱে ডুব মাৰিলে বৰ্তমান কালত অতীতৰ জন্মত কৰা পাপবোৰ মোচন কৰে।




### গংগোত্ৰী মন্দিৰ
মূল **গংগোত্ৰী মন্দিৰ**টো নেপালী সেনাপতি অমৰ সিং থাপাই নিৰ্মাণ কৰিছিল আৰু পিছলৈ ১৯ শতিকাত পুনৰ নিৰ্মাণ কৰিছিল। প্ৰতিবছৰে দীপাৱলীৰ দিনাৰ পৰা বন্ধ হৈ থকা মন্দিৰটো অক্ষয় তৃতীয়াৰ দিনা মুকলি কৰা হয়।   এই সময়ছোৱাত হৰচিলৰ ওচৰৰ মুখবা গাঁৱত দেৱীৰ মূৰ্তি ৰখা হয়। মন্দিৰৰ আচাৰ-ব্যৱহাৰৰ কৰ্তব্যৰ তত্বাৱধানত পূজাৰীসকলৰ চেমোৱাল পৰিয়ালে কৰে। এই পূজাৰীসকল মুখবা গাঁৱৰ।

## জনগাঁঠনি
ভাৰতৰ ২০১১ চনৰ লোকপিয়ল অনুসৰি গংগোত্ৰীত মুঠ ৪৭টা পৰিয়াল বাস কৰে। গংগোত্ৰীৰ মুঠ জনসংখ্যা ১১০ জন ইয়াৰে ৯৭ জন পুৰুষ আৰু ১৩ জন মহিলা। গংগোত্ৰীৰ সাক্ষৰতাৰ হাৰ ৯৯.১%। গংগোত্ৰীৰ সমগ্ৰ জনসংখ্যাই হিন্দু বুলি পৰিচয় দিয়ে।

## তথ্য সংগ্ৰহ

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:ভাৰতৰ ধৰ্মীয় স্থান
মাইনী মহন্ত

**মাইনী মহন্ত** () অসমীয়া মাহেকীয়া মহিলা আলোচনী *নন্দিনী*ৰ সম্পাদকৰ লগতে গুৱাহাটী দূৰদৰ্শন কেন্দ্ৰৰ বাতৰি পৰিৱেশক৷ তেওঁৰ প্ৰকাশিত সংকলনসমূহ হ’ল- “পৃথিৱীৰ শেষ ষ্টেচন আৰু অন্য এখন ছবি”, “নৈঃশব্দত তেওঁ আৰু জয়া”, “শেতেলী পৰৰ সাধু” (শিশু সাহিত্য), “প্ৰথমজাক বৰষুণ”, “ভালপোৱা”, “প্ৰিয় বন্ধু তোমালৈ”, “স্পৰ্শ, “মনত পৰেনে” আদি৷

## তথ্যসূত্ৰসমূহ

শ্ৰেণী:অসমৰ ব্যক্তি
শ্ৰেণী:ভাৰতীয় সাংবাদিক
আন্না বাৰ্টেলছ

**আন্না কাটাৰিনা বাৰ্টেলছ** ৰ (; জন্ম: ৯ ডিচেম্বৰ ১৮৬৯ – মৃত্যু: ১৭ ফেব্ৰুৱাৰী ১৯৫০) জন্ম হৈছিল ফাৰ্নকুইষ্ট আছিল এগৰাকী ছুইডেনৰ অপেৰা ছ'প্ৰানো। ১৮৯৭ চনত ৰয়েল ছুইডিছ অপেৰাত ফ্ল’ট’ৰ মাৰ্থাৰ শিৰোনাম চৰিত্ৰত অভিষেক হৈছিল। পৰৱৰ্তী ২০ বছৰ ধৰি কোম্পানীটোৰ দ্বাৰা নিয়োজিত হৈ তেওঁ ছ'ব্ৰেট আৰু ক'ল'ৰেটুৰা ছ'প্ৰানো হিচাপে জনপ্ৰিয়তা লাভ কৰে, ছুইডেনৰ প্ৰিমিয়াৰ পৰিবেশন কৰে: যেনে পুচিনিৰ লা বোহেমত মুছেট আৰু ৱেগনাৰৰ ৰাইংগল্ডত ৱগ্লিণ্ড। পিছলৈ তেওঁ মেজ’-ছ’প্ৰানো ভূমিকাৰো ফালে মুখ কৰে। ১৯২৩ চনত লিটেৰিছ এট আৰ্টিবাছ পদক লাভ কৰে।

## প্ৰাথমিক জীৱন আৰু শিক্ষা

১৮৬৯ চনৰ ৯ ডিচেম্বৰত গাভলেত জন্মগ্ৰহণ কৰা আন্না ফাৰ্নকুইষ্টৰ ঘৰ আছিল নিৰ্মাতা কাৰ্ল জোহানেছ ফাৰ্নকুইষ্ট আৰু তেওঁৰ পত্নী চাৰ্লোটা নী লাৰ্ছনৰ কন্যা। ১৯০২ চনত তেওঁ ছুইডেনৰ চিত্ৰশিল্পী কাৰ্ল অলফ বাৰ্টেলছৰ সৈতে বিবাহপাশত আবদ্ধ হয়।

তেওঁ প্ৰথমে সংগীত শিক্ষক উইলহেম বিয়ৰ্কগ্ৰেন (১৮৮৬–৮৭)ৰ অধীনত গাভলেত, তাৰ পিছত ষ্টকহোমত মিছ আচৰ্ন (১৮৯১-৯২), চিগনে হেবে (১৮৯৩) আৰু এমিলি মেচেলিন (১৮৯৪–৯৫)ৰ অধীনত আৰু পিছলৈ বেডেন-বেডেন আৰু পেৰিছত অধ্যয়ন কৰে ডেজিৰি আৰ্ট’টৰ অধীনত (১৮৯৯–১৯০১)। 

## কৰ্মজীৱন
১৮৯৭ চনত ষ্টকহোমৰ ৰয়েল ছুইডিছ অপেৰাত মাৰ্থাৰ শিৰোনাম চৰিত্ৰত প্ৰথমবাৰৰ বাবে অভিনয় কৰে। পৰৱৰ্তী ২০ বছৰ ধৰি তেওঁ কোম্পানীটোৰ সৈতে অনুষ্ঠান পৰিৱেশন কৰিছিল, প্ৰথমে ছ’প্ৰানোৰ চৰিত্ৰত জনপ্ৰিয়তা লাভ কৰিছিল যদিও পিছলৈ মেজ’-ছ’প্ৰানো হিচাপেও অভিনয় কৰিছিল। তেখেতে কেইবাখনো ছুইডিছ প্ৰিমিয়াৰত অভিনয় কৰিছিল: পুচিনিৰ লা বোহেম (১৯০১)ত মুছেটা, ৱেগনাৰৰ ৰাইংগোল্ড (১৯০১)ত ৱগ্লিণ্ডে, হেনৰী ৰাবাউডৰ মাৰুফ (১৯১৫)ত ফাট্টুমা, ৰিচাৰ্ড ষ্ট্ৰাউছৰ ডাৰ ৰ'জেনকাভেলিয়াৰ (১৯২০)ত মেৰিয়ান আৰু পুচিনিৰ জিয়ানি শ্বিচি (১৯২০)ত লা চিয়েস্কা। ১৯২০ চনত)। আন আন ভূমিকাসমূহৰ ভিতৰত আছিল নিকোলাইৰ দ্য মেৰী ৱাইভছ অৱ উইণ্ডচৰত ফ্ৰু ফ্লুথ, মোজাৰ্টৰ দ্য মেজিক ফ্লুটত ৰাণীৰ ৰাণী, তেওঁৰ দ্য মেৰেজ অৱ ফিগাৰোত চুছানা, তেওঁৰ ডন জিওভানিত এলভিৰা, এম্ব্ৰইজ থমাছৰ মিগননত ফিলিন, বিজেটৰ কাৰ্মেন আৰু জুনোত মাইকেলা অফেনবাকৰ অৰ্ফিউছ ইন দ্য আণ্ডাৰৱৰ্ল্ডত।

কনচাৰ্ট আৰু লিডাৰ আবৃত্তিত অভিনয় কৰাৰ বাবেও বাৰ্টেলছক স্মৰণ কৰা হয়। ১৯২০ চনৰ আৰম্ভণিতে মঞ্চৰ পৰা অৱসৰ লোৱাৰ পিছত তেওঁ ষ্টকহ’মত কণ্ঠ শিকায়। ১৯৫০ চনৰ ১৭ ফেব্ৰুৱাৰীত নৰ্টালজে পৌৰসভাৰ ৰাডমেনছ’ত আন্না বাৰ্টেলছৰ মৃত্যু হয়।

## বঁটা
১৯২৩ চনত ছুইডেনৰ সংস্কৃতিলৈ আগবঢ়োৱা অৱদানৰ বাবে তেওঁক লিটাৰেটিছ আৰ্টিবাছ পদক প্ৰদান কৰা হয়।

## তথ্য সংগ্ৰহ

শ্ৰেণী:ছুইডেনৰ ব্যক্তি
শ্ৰেণী:মৃত ব্যক্তি
শ্ৰেণী:নৃত্যশিল্পী